Asteburu oso bat ibili eta ibili, Pausokaren alde • ZUZEU\nAsteburu oso bat ibili eta ibili, Pausokaren alde –\nPausoka elkartearen alde 48 ordu gelditu barik ibiltzeko erabakia hartua zuen Xabier Salillasek; baita balentria gauzatu ere. Hernaniko Atsegindegin, atzo arratsaldez eman zituen azken pausoak, festa giroan.\nSalillasek gauzatuak zituen aurretik ere antzeko erronkak, gizonak esfortsu fisikoa muturrera eramateko `zaletasun zoroa´ du-eta. Zorionez, eskuzabal, helburu solidarioetara bideratzen ditu bere balentriak, eta atzokoari esker Pausokak bi asmo bete ahal izan zituen; batetik, etekin gizarteratzailea lortu, behar bereziak dituzten haurrei laguntza emateaz arduratzen den elkartea ezagutzera emanez; eta bestetik, etekin ekonomikoa eskuratu, sosak bilduz.\nAurreikusitakoa baino ordu bete lehenago bete zuen helburua Salillasek, modu batera esanda. Txantxetan gabiltza, noski, ez baitago denbora nahierara bizkortu edo moteltzerik, baina larunbata goizaldeko ordu aldaketak gaizki-ulerturen bat sortu zuen, egitaraua osatzerakoan ez baitzuten kontutan hartu. 48+1 ibiliko ote zen galdetu ei zioten Salillasi, eta “ezta minutu bat ere gehiago” erantzun omen zuen honek. Gauzak horrela, 17.00etan bukatu zuen erronka, helburua beteta.\nPausokaren elastiko larrosa soinean, Xabier Salillasek akitua ematen zuen bozgorailuetatik erronka bukatzeko hamar minutu baino ez zitzaizkiola falta adierazi zutenean. Gizonak zinta gainean 48 ordu oinutsik ibiltzeko asmoa zuen, baina ordurako zapatilla laranja bizi batzuk zeramatzan jantzita, medikuaren aginduz. Ezker eskuma haurrak zituen lagun ibilian, eta lagunak inguruan adorea emanez. Erronka abiatzean, ostiral arratsaldez, orain gutxira arte Errealeko jokalari izandako Imanol Agirretxe izan zuen ondoan, eta geroztik makina bat lagun txandakatu da zinta gainean Salillas laguntzeko -goizaldean baita parrandazaleren bat ere!-, gizarteko izen ezagun zein anonimoak.\nGorputza konkortua eta, kopetilun, begirada galdua zuen gizonak, bozgoragailuetatik 5 minutu baino falta ez zitzaizkiola entzun eta bapatean abiadura azkartu du, azken pausoak emateko aitaren omenezko tiserta jantzita. Txalo zaparrada eta aupaden artean, gauzatu du balentria Xabier Salillasek, eta belaunikatuta jaso ditu gertukoen besarkadak; biba zu!\nXabier Salillasek, helburua beteta, ez zuen berba egiteko gogorik izan, baina zozketa burutu bitartean Pausokako kideekin jarraitu nahi izan zuen, biharamunean goizeko 7etan lanera joan beharra bazuen ere. Nekeak neke, hori bai, ezin izan zion dantzan egiteko gogoari eutsi erronka aurrera eramaten lagungarri izan zaizkion doinuak entzutean; Melendi eta Alejandro Sanzen “Déjala que baile” bereziki.\nHernaniko Atsegindegin asteburu bete ekitaldi atondua zuen Pausokak, Salillas lagundu eta elkartearentzat sosak eskuratzeko. Atzo, korrikalaria zintatik bajatu zenean, txokolatada eta zozketarekin eman zitzaion bukaera 48+1 orduko egitarauari. Txokolatea banatzen lagundu zuen Errealeko nesken kapitainak, Sandra Ramajok, eta zozketara bildu zitzaion San Juan Koxtapeko Laura Goldarazena arraunlaria ere. Agirretxeren botak edo Illarramendiren kamiseta izan ziren Maierrek, azafata lanetan pozik, erakutsi zituen opari preziatuenetako batzuk.\nGipuzkoa osoko haur, guraso eta familiek osatzen dugu Pausoka Elkartea, gure umeen tratamendu fisiko eta kognitibo desberdinak, tratamendu integral baten bideratzeko sortua. Profesional ezberdinen zerbitzuaren azpiegitura sortzea lortu dugu, psikologia zerbitzua, fisioterapeuta, terapeuta eta logopedak elkarlanean.\nErrehabilitazio zentruan, esperientziadun profesionalekin, fisioterapia, terapia okupazionala eta logopedia lantzen dira, beraien artean etengabeko koordinazioan. Zentroaren beste funtzio bat familiek umeen tratamenduei buruzko informazio jarraia izatea eta umearen egoerak dakartzan laguntza teknikoei buruzko aholkularitza ematea da.\nwww.pausokaelkartea.org da gure webgunea eta dohaintza/donatibo bat egiteko aukera ere baduzu pausokaelkartea.org/ekarpenak orrialdean, gure lanak aurrera jarrai dezan eta haurrei eta familiei hain beharrezkoa duten laguntzatxoa eman nahi badiezu. Gurekin harremanetan jartzeko > pausokaelkartea@gmail.com\nAsteburu oso bat ibili eta ibili, Pausokaren alde Asteburu oso bat ibili eta ibili, Pausokaren alde\nPausoka, Xabier Salillas\nTalde komunikazioa: komunikazio tresnak eta informazio kudeaketa\nTuterako Udala, euskara eta Arartekoa


HOTS BEGI DANBOLINAK: ARAMAION TELEFONOA: 90 URTE\nARAMAION TELEFONOA: 90 URTE\nAurten laurogeita hamar urte izango dira Aramaioko Udalak telefono zerbitzua eratzeari ekin zionetik. Arabako beste herri askotan telefonoa errealitatea zenez gero, aramaioarrok kanpaina hartara euren buruak gehitzea beharrezkotzat jo zuten. Udal korporazioaren buru Remigio Garro Mendia zen garai hartan.\nGarro alkateak 1922ko otsailaren 19an hitz egin zien beste zinegotziei, “de informes fidedignos” ezagutzen zuela, handik gutxira Arlaban aldera helduko zirela estatuko eta Gipuzkoako telefonoen lineak eta hartarainoko kostua Arabako Diputazioak eta Gasteizko Udalak ordainduko zutenez gero “sería muy factible con un poco de sacrificio por parte de este Ayuntamiento de Aramayona se lograse establecer un locutorio” Udalak aho batez onartu zuen eskabidea egitea, konexioa Santa Agedan egin zitekeelarik suposatuz. Telefono lineari eusteko posteak zein horien garraio kostua udal aurrekontuetatik ordaintzea erabaki zen. Aldi berean, udaletxean gelatxo bat prestatzea eta udal langile bat zerbitzua eman zezan trebatzea onetsi zuten udal arduradunek.\nSanta Agedaraino heltzen zen Gipuzkoako aldeko telefono sarea eta Arlabanekoa Gasteiz-Arrasate-Bergara trazatuan zegoen. Lehen ideia, beraz, lokutorio bat eratzea izan zen. Baina urte hartako abenduaren 10ean urrats sendoago bat eman zuen Udalak eta “udal telefono estazioa” eskatzea erabaki zen. Erantzun zitzaion Udalari konexioa egitea Gasteizko estaziotik egin beharko zuela eta hori garestiegia zen Aramaioko udal aurrekonturako.\nBeraz, ostera lokutorio bat edota Arrasateko abonatu bat bezala funtzionatzeko ideiara pasatu zen. Eta 1923ko uztailaren 16an Gipuzkoako telefono sarera konektatzeko baimena eman zuen estatuko Telekomunikazio eta Telegrafoetako zuzendaritzak.Udalak hil hartako 23ko bilera-aktan jaso zuen, baimena tramitatu zuen pertsonarentzako eskerrona, “autorizando a la presidencia para que vea de significar a tan digno funcionario el agradecimiento por su valiosa cooperación” Bide batez, Jose Maria Gonzalez de Etxabarri senatorearentzat ere erabaki zuen “hacer constar en acta el agradecimiento profundo de esta corporación y vecindario todo hacia tan digno paisano y hacer constar también su nombre entre las personas que más se han distinguido en favorecer a este Municipio”\nPosteak jartzeko zuloak prestatzeari ekin zitzaion eta herritarren auzo lanaz baliatu zen korporazioa. Betebehar horretatik Olaeta auzoa libre geratzen zen eta baita Ulezar, Gatxikarro, Arrupe baserriak ere. Bere beharkizunarekin betetzen ez zuenak zazpi pezetako isuna ordaindu zuela jakinarazi zuen Udalak. Bestalde, auzo lanean ezin zuten hamazortzi urte baino gutxiagokoek parte hartu. Udalaren kontura geratu zen langileen ardoa. Denera 133´50 litro banatu ziren,106´80 pezetako kostuarekin. Gipuzkoako telefono sareak, berriz, poste eta beste materialaren gaineko faktura pasatu zion Aramaioko Udalari: 1.497´97 pezeta.\nBestalde, Udaletxeko aretoaren egokitzapen obrak hasi ziren eta urriaren lehen egunean jarri zen martxan zerbitzua. Eta hil horren 7an erabaki zuen zerbitzuaren arduraduna Simon Landa udal idazkaria izendatzea, 400 pezetako urte-sariarekin. Idazkarien Legeak izendapena ezeztatuz gero, udal zerbitzuaren arduraduna haren emazte Serapia Gomez izango zen.\nAmaitzeko, diodan, inaugurazio egunean, Araba eta Gipuzkoako Diputazioetako zenbait kargu gonbidatu zituela Aramaioko Udalak eta herriko agintariekin batera bazkari batean bildu zirela: 612´80 pezeta.\nIntereseko informazioa: http://www.euskonews.com/0613zbk/gaia61304es.html\nEtiquetas: 1922, Aramaio, ARRASATE, Telefonoa\nGAUEKO: GARAGARTZAKO MITOA, AKER BIHURTUTA\nJESUS GURIDIREN SUSTRAIAK ARRASATEN\nARRASATEKO GUREA ZINE ARETOA\nARAMAION ANTZERKIA, 1932an


Konpromisoa euskal hezkuntzarekin | Euskaltel Blog\nGure etorkizuna berrikuntzari loturik dago. Iraultza digital baten erdi-erdian gaude, eta gizarte osoari eragiten dio: beraz, teknologiaren eskutik hazi behar dute belaunaldi berriek, eta lehenbailehen hasi behar dute ikasten gainera, ikasteko duten ingurune naturalean, eskolan.\nDigitalizazioa ez da berria hezkuntza-eremuan, aspalditxo hasi baitzen ezartzen ikastetxe askotan; esaterako, ikastetxe batzuetan tabletak erabiltzen dituzte liburuen ordez, eta maisu eta andereño askok tresna digital berriak darabiltzate eskolak emateko; gainera, ikasgaien artean ere gero eta leku handiagoa du teknologiak.\nBaina eraldaketa teknologikoa ez doa erritmo berean ikastetxe, eskola, ikastola eta institutu guztietan; tarte digital nabarmena dago teknologia berriak erabiltzen urte asko daramatzaten eta oraindik erabiltzen ez dituzten — edo oso gutxi erabiltzen dituzten— ikastetxeen artean. Hori kontuan izanik, Heize Euskal Eskola Publikoaren Zuzendaritza Elkarteen Federazioak, zeinak Euskadiko 350 ikastetxe baino gehiago biltzen baititu, uste du beharrezkoa dela erakundeek plan estrategiko bat onestea hezkuntza-sarea digitalizatzen eta teknologia berriak eskoletan ezartzen lagunduko duena. Iñigo Salaberria, presidenteak Topaketa Digitalak ekitaldiaren aurkezpenean esan bezala, kontua ez da ikasgela tabletaz “betetzea”, baizik eta esparru egoki bat ezartzea ikastetxe bakoitzari aukera emango diona zer metodologia aplikatu nahi duen erabakitzeko eta ezagutza ikasleei helarazteko euskarri eta tresnak erosteko.\nEuskaltel Konekta fundazioak urte asko daramatza Heizerekin lankidetzan Topaketa Digitalak ekitaldiaren babesle gisa, helburu garbi bat buruan: Euskal Eskola Publikoko sareko ikastetxeen garapena bultzatzea. Iñigo González Garapen Komertzialeko gure arduradunak azaldu duenez, lankidetza hau “aukera ezin hobea” da hezkuntza-komunitaterekin batera erabakitzeko nola ezarri teknologia berriak eta aztertzeko zer zerbitzu eskain diezazkiekeen enpresa teknologikoek. Euskaltelek kasurako. Elkarlan mamitsua da, hari esker gertu-gertutik ezagut baitezake Euskaltelek zer behar dituzten ikastetxeek beren lanean, gero soluzio teknologiko egokiak eskaintzeko.\nBeraz, telekomunikazio-enpresa batek bazkide teknologiko izan behar du hezkuntza-sektorearentzat.\nLana erraztea da gure egitekoa, ikastetxeei digitalizazio-bidean aurrera egiten lagunduko dien aholkulari bat izan behar dugu, betiere ikastetxe bakoitzaren mailara egokituz.\nNola egiten da aurrera bide horretan? Iñigo Gonzálezek dioenez, lehenengo pauso gisa, ikastetxeek “heldutasun digital “minimo bat lortu behar dute, gero beste prozesu batzuei ekin ahal izateko: ikasgela birtuala, robotika, eta abar. “Soluzio eta zerbitzu oinarri sendo” honi “eraldaketa teknologiko eta digitala gauzatzeko teknologia” deritzo: ahalmen handiko komunikazio-azpiegitura bat osatzen du, edo, halakorik ezean, WiFi sare bidez edo beste teknologia batzuen bidez azpiegitura horietara sartzeko aukera ematen duten ekipoak behar dira. Azpiegitura horri esker, Euskaltelek zerbitzu eta soluzio bereziak eskaintzen dizkie dagoeneko zenbait ikastetxeri: “Internet of Things, BigData eta beste teknologia batzuetan oinarritutako zerbitzu eta soluzioak dira; esate baterako, edukiak grabatzeko eta editatzeko prestatu duguna, bideo-analitikan eta adimen artifizialean oinarritua, ekitaldien streaminga automatikoki sortzeko”.\nEuskaltelek diseinatutako soluzio teknologiko horiek helburu bikoitza dute: batetik, ikastetxeen beharrak asetzea eta, bestetik, hezkuntza-sektorearen digitalizazio-prozesua sakontzea, funtsezkoa baita hori Euskadiren lehiakortasunerako eta garapen sozialerako.


Dolmenen Ibilbidea adituen laguntzarekin bisitatzeko aukera - Soraluze - Plaentxia.eus\nDolmenen Ibilbidea adituen laguntzarekin bisitatzeko aukera\nUbane Madera 2019-05-15 15:19\nBisitariak iaz, Gizaburuagako aztarnategian.\nMaiatzaren 26an hasi eta abuztuaren 10era bitartean, Dolmenen Ibilbidea bertatik bertara ezagutzeko doako bisita gidatuak egingo dituzte. Karakaten hasi eta Irukurutzetaraino joan-etorria eginez, bertako ondare arkeologikoaz eta paisajistikoaz gozatzeko aukera ematen du ekimenak. Bestalde, ekainean hasiko diren indusketetarako boluntario bila dabiltza.\nKarakatetik (Soraluze) 10:00etan abiatuta, hiru ordu eta erdiko bisita gidatuak egiteko aukera izango da beste urte batez udaberri-uda honetan. Debegesaren eta Soraluzeko, Bergarako eta Elgoibarko udalen eskutik, maiatzaren 26an da lehen hitzordua (euskaraz).\nHortik aurrera beste sei bisita gidatu izango dira Dolmenen Ibilbidean: ekainaren 29an (euskaraz), uztailaren 7an (gaztelaniaz), uztailaren 14an (euskaraz), uztailaren 21ean (gaztelaniaz), uztailaren 28an (euskaraz) eta abuztuaren 10ean (gaztelaniaz).\n9 kilometroko ibilbideak eskaintzen duen paisaia ederraz gozatzeaz aparte, bisitariek mendilerroak dituen Historiaurreko monumentuak ikusi eta haien historiaren berri izango dute, adituen eskutik. Neolitiko eta Brontze Aroko tumuluak, trikuharriak eta zutarri bat daude, besteak beste.\nBisitetan parte hartzeko aldez aurretik izena eman behar da: 657 79 46 77 telefono zenbakira deituta ala info@begi-bistan.com helbidera idatzita. Parte hartzeko gutxieneko adina 7 urtekoa da; osterantzean, bisita gidatuetan edozeinek parte har dezake.\nBestalde, azken urteotan egindako moduan, aurten ere Aranzadi Zientzia Elkarteko profesionalek indusketak egingo dituzte bertan, Agarreburun, Frantsesbason, Sabuan eta Irukurutzetan. Ekainaren hasieran bertaratuko dira, eta zeregin horretan laguntzeko boluntario bila dabil Aranzadi, bereziki, inguruko herritarren partaidetza estimatuko lukete.\nParte hartu nahi dutenek izena eman behar dute jtapia@aranzadi.eus helbidera idatzita (Jesus Tapiari, Aranzadi Zientzia Elkarteko arkeologoari), maiatzaren 30a aurretik.\nHorrez aparte, jakinarazi dute Dolmenen Ibilbideari eskainitako liburuxka turistiko berria editatuko dela. Liburuxkak Karakate eta Iturriberri arteko mendilerroaren mapa erakutsiko du, bertan dauden 19 monumentuen kokapenarekin. Bertara iristeko jarraibideak ere azalduko dira.\nLiburuxka ikusgai egongo da debabarrenaturismo.com webgunean; eta eskuragarri egongo da, baita ere, Soraluzeko Udaletxean, Bergarako eta Debabarreneko bi turismo bulegoetan (Mutrikun eta Deban) eta Elgoibarko Herritarren Arretarako Bulegoan.\nJarduerok laguntzen dituzte honako erakundeek: Eusko Jaurlaritzako Landaren eta Itsasertzaren Garapeneko eta Europar Politiketako Zuzendaritzaren eta Kultura Sailburuordetzak eta Gipuzkoako Foru Aldundiko Kulturako Zuzendaritza Nagusiak.


Ordenagailuan bildutako musika etxe guztian entzuteko: Wifi bidezko musika | Aldizkaria | EROSKI CONSUMER\nOrdenagailuan bildutako musika etxe guztian entzuteko: Wifi bidezko musika\nApalategiek arindu ederra hartu dute bilakaera digitalari esker. Garai batean, binilozko diskoz gainezka egoten ziren; gero, disko konpaktuek handitik txikirako jauzia egin zuten, eta, egun, hutsik ez edukitzeagatik edo, gehienez ere, ordenagailurako osagarri batzuk gordeko ditu, entzungailu batzuk, kanpo-diskoren bat... Ordenagailuaren disko gogorra da apalategi gaur egun, eta hantxe gordetzen dugu musika (milaka abesti). Saretik zuzenean ekartzen dira kantuak, ordenagailuko albumetan gordetzen dira, eta erabiltzaileak nahi duenean entzungo ditu. Dena asmatua dagoela dirudi, baina ez. Erronka berriak ere sortu dira.\nTresna hori korronte elektrikoari lotzen zaio batetik, eta bozgorailuei bestetik, audio kable baten bidez ('minijack' bat izan daiteke edo kable optiko bat). AirPort Express delakoak wifi seinalea harrapatzen du, eta seinale horren bidez, erabiltzaileak ordenagailuan iTunes programarekin abiarazi dituen abestiak iristen zaizkio. Behin iritsita, bozgorailuetara pasatzen ditu. 89 euro balio du tresna horrek.


Handizkako 4ft xafla ekoizpen lerroa Fabrikatzailea eta hornitzailea | Mingding\nLerro osoa zatien azpian dago\n1. Erregistro automatikoa ebakitzeko zerra osoa - Tamaina handiko enborrak 4ft edo 8ft edo beharrezko beste tamaina moztea. Neurtu eta ebakitzeko beharrik ez dago, makina honek eraginkortasun handia du eskuz ebakitzearen aldean.\n2. Egunkari-kargatzailea -hau da deskargatzailearekin bat datorrena. Erregistroak posizioaren gainean mantenduko du ateratzea amaitu baino lehen. Akabera amaitu ondoren, hurrengo erregistroa beherantz botako da ateratzeko.\nErregistro-biltzailea - Debarke-ren arrabol bakuna eta arrabol bikoitza maza motakoak dira eta horrek enborrak harrapatzea eta ateratzeko eraginkortasuna handitzea errazten du. Bi eredu dauzkagu: 1. birrintzeko eredua, moztutako hondakinak garraiatzeko eta erabiltzeko errazagoa izan dadin. 2. eredu normala birrindu gabe\n3. Erregistro-kargatzailea - hau peeling makinarekin bat dator. Korrika automatikoa zuritzeko makinarekin. Ez dago jendeak funtzionatzeko beharrik. Lan kostua aurreztu.\n4. Sistema automatiko zentralizatzailea - sistema hau prozedura garrantzitsua da tripulazio gabeko exekutatuentzat. Sistema honek ziurtatzen du enborrak zuritzeko makinaren erdian daudela, enborren bi muturrak zuritu eta kalte eta hondakin gehiago izan ez daitezen.\n5. Lamina zuritzeko makina - Gurpilik gabeko zuritzeko makina arrabol bikoitza gidatzen du eta horrek xaflaren lodiera eta tamaina zehatzagoak bihurtzen ditu. Abiadura erregulagarria eta pisu handikoa eta murgildutako orratz torloju itxia eta gida errail karratu lauak makina sendoagoa eta egonkorragoa eta higadura txikiagoa bihurtzen dute.\nXafla-pilatzailea - Pilatzailea automatikoki bat dator zuritzeko makinaren abiadurarekin, sailkatu gabeko produktuak automatikoki sailka daitezke beharren arabera. Zenbaketa automatikoa eta kezkagarria, transferentzia automatikoa bezalako funtzioak ditu.\nOntziratzea eta Kargatzea\nHurrengoa: 8ft eta 9ft xafla zuritzeko lerroa


Korta Sarien inguruko gogoeta - GARA\nLohitzune Txarola Gurrutxaga | Gipuzkoako Batzar Nagusietako lehendakaria\nKorta Sarien inguruko gogoeta\nNolatan ez da ezkutukoa izango, beste hainbat emakume langile, enpresari, zuzendari, ekintzaileren modura gure erakundeek beraiek ezkutuan mantentzen badituzte?\nAurreko astean, Eusko Jaurlaritzak antolatzen dituen Joxe Mari Korta Sarien banaketara joateko gonbidapena jaso nuen, Arantza Tapia Ekonomiaren Garapen eta Lehiakortasun sailburuaren eskutik.\nAurtengo sarituen zerrenda ikusirik, ohartzen naiz urteetan zehar enpresa munduan ibili eta lan egin duten lau gizon ospetsu izendatuak izan direla. Itzal handiko gizonak laurak, eta bakoitza bere alor eta inguruan aski ezaguna. Jesus Alberdi, Juan Manuel Arana, Julio Faustino eta gertukoen zaidan Vicente Zaragüeta handia.\nAurreko urteko sarituen zerrendan, beste lau gizon hauek ditugu: Justo Ercilla, Zayerren sortzailea; Juanjo Azkarate, CCko kontseilari delegatua; Jesus Hermosilla, Basconia taldekoa; Miguel Gandiaga, Ingeteamekoa eta Miguel Lazpiur, Confebaskeko presidente ohia.\nEta 2011ko saridunak? Beste lau enpresari ezagun... eta gizon. Atzera noa sari hauen historiaren berri izateko, eta ohartzen naiz, lehen «Kemena sariak» zirenak, 2001etik «Joxe Mari Korta Sariak» bilakatu direla, ETAk eraildako enpresagizon gipuzkoar honen omenez.\nEz diet meritu izpirik kendu nahi ez sarituei ezta saridunak izendatu dituztenei ere noski, baina utz iezadazue zalantza bat plazaratzen: gaur egungo egoeran, zeinetan aldaketa haizeak behar diren Euskal Herri berria aurrera ateratzeko, zenbaitzuek sortutako krisiak eragindako triskantza ekonomiko, sozial, enpresarial edota sistemikotik eredu berriztatzaileak bilatzeko, ez al dago gure herrian emakume «kementsurik» enpresa kudeaketan eredugarri izan daitekeenik?\nHamahiru urteotan egon diren sarituen artean, emakume bakarra aurkitu dut; 2006an, Carmen Ochoa de Alda, Galdakaokoa sortzez, baina 45 urtetan zehar Bilboko Santutxu auzoan botika bateko jabea. Saria eman zionaren esanetan «ezkutuko harribitxia».\nAndere hau sarituen artean aurkitzeak poza eman dit, baina «ezkutuko harribitxiaren» leloak sutan jarri nau. Nolatan ez da ezkutukoa izango, beste hainbat eta hainbat emakume langile, enpresari, zuzendari, ekintzaileren modura gure erakundeek beraiek, ezkutuan mantentzen badituzte? Harribitxiak denok gara, dizdiz egiteko lar argi ematen badigute.\nGutun bat helarazi nion sari ematea baino lehen Tapia sailburuari, eta beste gauza batzuen artean, hurrengo urterako emakumeak gizonak bezain beste kontuan har zitzan eskatu nion, eta paragrafotxo honetan azaltzen nion gizonen arloa izan den politika, emakumeena ere izatea lortu dugula, askoz osatuagoa bilakatuz gure eginkizuna.\n«Zuk, nik bezain ongi jakingo duzu orain gutxira arte gizonen lana zena egiteak adorea, kemena, eta batez ere, sostengua behar duela. Eta sinetsita nago, euskal enpresek emakumeen partaidetza behar-beharrezkoa dutela modelo sendoago, Euskal Herri osatuagoa garatu nahi baldin badugu. Erronka gisa helarazten dizut gogoeta hau, izan ere, guk, erakundeetatik, adibide eman dezakegulako, gure erabakiek eta hitzek pisua dutelako, eta herri oso bat aldarazten lagundu dezaketelako. Hortaz konbentzituta nago, eta egunero lanean diharduten hamaika emakume enpresarik ere berdin sentitzen dutelakoan nago».\nJoxe Mari Korta Sariek enpresa-gizon baten kemena oroitzeko balio dute. Espero dut, hurrengo urteetan gizon honen bizitza goraipatzeaz gaindi, emakumeen lanaren distira ateratzea, «ezkutuko harribitxitik» normalizazioranzko bideko harri arrunt baina beharrezko izatera igaro gaitezen.


Milafrangara elkarrekin bizitzeko moldeak ikastera - Ahotsak.eus\nMilafrangara elkarrekin bizitzeko moldeak ikastera\nMilafrangara elkarrekin bizitzeko moldeak ikastera
Zertifikata lortu ontotik, urte batez egon zen Luhuson medikuaren laguntzaile gisa. Berantago, Milafrangan serorak arduratzen ziren eskolara joan zen, laborarien emazteei zuzenduak zitzaizkien klaseetara.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan MAK-002-024 kodeko bideoa nahi duzula aipatzea: ahotsak@ahotsak.eus\nZertifikata lortu ontotik, urte batez egon zen Luhuson medikuaren laguntzaile gisa. Berantago, Milafrangan serorak arduratzen ziren eskolara joan zen, laborarien emazteei zuzenduak zitzaizkien klaseetara.\nGaia(k): Ohiturak eta bizimodua » Hezkuntza » Eskola , Ohiturak eta bizimodua » Hezkuntza » Mojak\n- Eskolan, noiz utzi zinuen eskola?\n- O! Denbora hetan “Certificat” deitzen zen hori behar zen in eta hamalau urte artio ibiltzen zinen. Eta nik ama gaixorik zela ta goizik behar niila etxean egon, hamahiru urtetako galdatu zuten permisa pasatzeko, hamahiru urtetan in dut eskola… utzi dut eskola “Certificat” deitzen zen orduan, bon. Gure errientsak bazuten mereximendu, zeen eta gu prestatzen gintuzten delako etsamina horren prestatzeko; bestek eskola bukatuta’re ooino zonbait, multxo bat, atxikitzen gintuzten bereziki iteko bere… ahul ginen batzüitan, hobeki eta entseatzeko. Beraz, etxian hamahiru–hamalau urtetan. Hamalau urtetan izan niz Luhusoko medikuaan etxean’e laguntza egiten. Bere sehia ez zuela ontsa ta hau eta hura, eta gero hamabost–hamasei urte eta etxian; banan negüan joaiten ginen, neguko sei hilabetez, ordüan erraiten zen “des cours ménagers”, heldu bita emaztekiak jakin behar dituen gauza batzu: edo haurrari moldatzen, edo kozinergoan, edo lisaketa iten eta, holako gauza. “Économie domestique” bazen hura ere ba, eta laborantxako emaztekieri buruz idekia zen. “Cours ménager agricole” deitzen zen hori.\n- Ta nork ematen zizuen hori?\n- Hori, jiten zen emazteki bat; bi emazteki jiten ziren Luhusorat, lehenik baserriko haurren neskeri erakusterat emaiteko zer erakasten zen. Jiten zen aste bat hilabetian eta gero gure aitameri eta, erakusten zankoten “hara, zuen haurrek eta, zer behar luketen ikasi”. Eta bon, heldu bita hiru urtez erabilia niz negüan, lehenik Milafrankan joaiten ginen, eta azken urtia euh… Lekuinen izan dugu. Heldu bita, laborari neskek baginiin parada negüan erabiltzeko neguko sei hilabetetako aste batez, delako eskola hortan.\n- Ta han egoiten zinezten edo egunero…\n- Ba, ba, ba. Ez, ez, ez, han egoiten ginen. Ordüan ikasi dugu elgarrekilan bizitzeko moldiak eta hola, eta gero hiru urteren burian baginiin etsamina bat.\n- Ta ongi bizitzen zinezten han?\n- Luhusotik baginen nik uste bost-sei neska erabiltzen ginenak Milafrankan. Euh, nola ziin izena…Argizabal etxe hark, eta gero azken urtian, berriz, Lekuinen, bazuten serorek etxe bat Lekuinen, eta han egin giniin azken urtia. Eta gero etsamin hura pastu giniin Donapaleun.\n- Ta han zer ikasten ziniin? Josten ta holako?\n- Lehenik kozinatzen. Baginen bi partetan plantatzen ginen neskak, batzu aritzen /artzen/ ziren baratzian eman dezagun, eta bertziak kozinatzen, eta geo bestiak baratzian zirelarik, bestiak kozinatzen. Eta gero ikasten giniin poxi bat josten, eta lisatzen, eta gero “Économie domestique” anitz idatziz behar gintiin ikasi, nola behar zen kondüak egin familiaan eta. Gero haur ttipien moldatzeko manerak. Mediku batek errana omen zion gure andreari, gure erakasleari behar zirela baserriko emaztieri erakutsi nola behar ziren artatu haur ttipiak. Eta… bere burüa nola behar zuten zaindu. Hara!\nHerreran eta Altzan eskolan\n12 urterekin "pintxe" lanean hasi zen\nEskola hiru pezeta edo ogerlekoa ordaindu behar\nGau-eskolan ikasi zuen zatiketak eta buruketak egiten\nAndoainen lehengo eskolak


Jurgen Landa, Ainhoa Arroitajauregi eta Julen Leturiondo eibartarrak Gaztearen Maketa Lehiaketan (bozketa) - etakitto.eus\nJurgen Landa, Ainhoa Arroitajauregi eta Julen Leturiondo eibartarrak Gaztearen Maketa Lehiaketan (bozketa)\nIzena emateko epea bukatuta, bozketa fasea jarri dute martxan Gaztearen Maketa Lehiaketa, urriaren 27tik azaroaren 4ra. Jarraian, azaroaren 25eko final handian jakingo ditugu irabazleen izenak, Bilboko Kafe Antzokian. Aurtengo edizioan hiru musikari eibartar daude: Julen Leturiondo (Julen), Ainhoa Arroitajauregi (Debajo del Paraguas) eta Jûrgen Landa (Jür). Euren aldeko botoak Maketa Lehiaketaren webgune berezian eman daitezke.\nOhiko saririk ez da faltako aurten ere. Batetik, Epaimahaiaren Saria (5.000 euro eta Bilbao BBK Live jaialdian jotzeko aukera) izango da, eta, bestetik, Entzuleen Saria (2.500 euro dirutan). Gainera, aurten sari berezia izango da: Harrobia Saria. Irabazleak Oso Polita diskoetxearekin lau abestiko EP bat grabatzeko aukera izango du.\nUrtemuga berezia ospatzeko (30. edizioa da aurtengoa), EH Sukarraren (lehen Maketa Lehiaketa irabazi zuen taldea) “EH Sukarra” abestiaren bideoklipa grabatu dute Nøgen taldeko musikariek, Gazteako hainbat aurpegi ezagunekin.\n« “La mirada del otro” antzerki-lana emango dute gaur eta “Viaje al fin de la noche” bihar Iruzur egin dute herriko zenbait establezimendutan »


altzairua ebakitzeko makina - ACCURL\nAccurl waterjet ebaketa makina waterjet ebaketa metala, harria, beira, altzairua\nACCURL MAX-WJ waterjet ebaketa seriea Accurl MAX-WJ waterjet ebaketa-makinaren lerroa da. Diseinu industriala eta eraikuntza zurruna eskaintzen ditu, zehaztasuna eta sinpletasuna uztartzen dituena. MAX-WJ eredua aplikazio aldakorretarako ekoizpen handia kudeatzeko eginda dago. MAX-WJ waterjet ebaketa serieak diseinu industrial gogorra eta eraikuntza zurruna eskaintzen ditu, zehaztasuna eta sinpletasuna uztartzen dituena. MAX-WJ eredua aplikazio aldakorretarako ekoizpen handia kudeatzeko eginda dago. MAX-WJ modeloak bi tamaina desberdinetan daude ...\nProduktuaren deskribapena Presio handiko 5 ardatzeko CNC ur-jetaren ebaketa-makina Multzo bat ur-jetaren ebaketa-makina 4 zati barne: 1. (Zubia)Ur-zorrotada ebaketa-mahaia 2. Intensifikagailuaren ponpa-kutxa 3. CNC kontroladorea 4. Auto urradura-hornidura Zubiaren ezaugarria: 1. Serbo-unitatea onartu konfigurazioa Taiwaneko bola torlojua, gida linealak mugimendurik gabeko mugimendua lor dezake, funtzionamendu leuna bermatzeko. Makina osoaren transmisio leuna bermatzeko. 2. Altzairuzko oinarria, habeak inportatutako kalitate handiko altzairu gabeko tutua, eta ondoren benetako tratamendu termikoa hustu, ikusezina ...\nmetalezko laser ebaketa makina, accurl co2 laser hodia\nEzaugarri parametroa: Zerbitzua: 1, ikuskapen bikoitza bidalketa baino lehen 2, 12 hilabeteko bermea 3. Makina, Mugagabea lineako laguntza teknikoa Ezin baduzu nahi duzun makina aipatu azpian aurkitu, mesedez, bidal iezaguzu eskaria makinaren izenarekin eta zehaztapenekin. Produktu garrantzitsuak: formatu handiko inprimagailua, CNC bideratzailea, laser bidezko grabagailua, ebakitzaileen trazagailua, laminadorea, paper gilotina ebakitzailea, tinta zintako inprimagailua, bero sakatzeko makina, posta prentsaren makina ... Nola erosi: T / T onartzen dugu, Western Union, Paypal eta abar) 1, zure eskakizunekin kontsulta bat bidaliz. 2, xehetasun guztiak baieztatuz ...\neman gainazaleko zerbitzua zuntz ebakitzeko tutua / hodi makina 3 urteko bermearekin\nProduktuaren deskribapena Produktuaren aplikazioa Accurl zuntz laser bidezko ebaketa makina zuntzezko laserrez hornitua dago, energia-ingurumena errespetatzen duena eta oso eraginkorra baita. Berriki, zuntz laser euskarria nazioarteko laser iturri ezagunena eta egonkorrena da. Energia dentsitate handiko laser izpiak materialaren gainazalean zentratzen dira. Orduan, ingurua urtzen, erretzen da, lurrundu egiten da, eta zepak gas-jet batek pizten ditu, jostura leuna utziz kalitate handiko gainazal akaberarekin ...\nplasma / ur-jarioa / laser ebakitzailea industria-irtenbide osoarekin\nZuntzezko laser ebaketa makinak oso erabiliak dira ekipamendu elektrikoetan, sukaldean, igogailuan, publizitate seinaleetan, autodekorazioan, xafla ekoizpenean, argiztapen hardwarean, pantailetan ekipoetan, doitasun zatietan, metalezko produktuetan eta bestelako industrietan; Laser prozesatzeko materialak: hainbat xafla, altzairu herdoilgaitza, karbono altzairua, xafla galbanizatua, plaka elektrolitikoa, letoizko plaka, aluminioa, altzairu manganesoa, hainbat aleazio plakak, metal bakanak eta beste material batzuk ebakitzeko gai da. funtzioak energia bideraturik eta laserraren metalezko laserraren lekuan lan eginez ...\nDeskontua prezio lehiakorraren prezioa cnc 3axis marmol harri sendoa ebaketaren bideratzailea makina cnc ur-jet saltzeko makina # Hiru ardatzek inportatutako orbita lineala onartzen dute, bi lerroko pista irristakorra, karga astuna, lan egonkorra, doitasun handiko denbora luzea. # Soldadura osoko altzairuzko egitura, ez da desitxuratzen erraza, mahaiaren atzeko forrua armadura plaka da, zurruntasun ona, makinak gutxienez 1 MT jasan dezake. # Makina eta motor onena, ebaketa-ahalmen sendoa, eraginkortasun handia\n5 ardatzetako waterjet ebaketa makinen fabrikatzaileak\nProduktuaren deskribapena Prezio onenaren makina mozteko uraren fabrikatzailea. Multzoko pieza bat ebakitzeko makina 4 zati ditu: 1. (Zubia) Ur jetak ebakitzeko lan mahaia konfigurazioa Taiwan bola torlojua, gida lineala mugimendu zoragarria lor daiteke, funtzionamendu leuna bermatzeko. Makina osoaren transmisio egokia ziurtatzeko. 2.Steel base, habeak inportatutako kalitate handiko altzairuzko hodirik gabe, eta, ondoren, hustu ezazu benetako bero tratamendua, aldaketa ikusezina. Ohearen egitura bereziki indartua, beraz ...\n38kw energia elektrikoa ureztatzeko ebakitzeko makina cnc ur altzairuzko ebakitzailea 3,7l / min-ko fluxua\nAluminiozko CNC Jet Ebakitzeko Makina Saltzeko Prezio Lehiakorrekin. Produktuaren deskribapena ACCURL urrezko jet makina presio handiko waterjet makina bat da, ur-ebaketa zuzen edo urratzaile bidezko mozketa erabiltzen duena material mota batzuk mozteko. ACCURL Water-Jet lanaren doitasun astuna, lurreko bola torlojua diseinatutako sistema da, zehaztasun eta zurruntasun handiena lortzeko. Waterjet ebaketa ezin hobea: ACCURL® Waterjet-en mekanizazioa presio altuko ur bolumen handi bat ebaketaren ebaketaren bidez ... lortzen da ...\nziurtagiria motako gantry metal plaka cnc plasma ebaketa makinak\ncnc 500w grabatzailea funtzio anitzeko xafla eta tutu metalezko zuntzezko laser ebaketa makina


otsaila | 2012 | BERTON\nArchive for 2012(e)ko otsaila|Monthly archive page\nIn Berriak on otsaila 29, 2012 at 10:48 am\nBilboko Udal Liburutegien Sareak, British Councilekin elkarlanean, ingelesezko bost kontu kontalari saio programatu ditu martxorako, Begoñako, Kastañoseko eta Deustuko liburutegietan. Post osoa irakurri »\nathletic, Ibai gomez, Santutxu\nIbai Gomez santutxuarra Athleticekin kontratua luzatzekotan da\nIn Berriak on otsaila 29, 2012 at 10:04 am\nBi urtez luza dezake Ibai Gomezek Athletic Clubekin kontratua baldin eta partidu bat gehiago jokatzen badu. Dagoeneko bederatzi partidu jokatu ditu santutxuarrak (Villarealen aurkako joan den igandekoa izan zen bederatzigarrena) eta hamargarrena jokatzean, 2014ra arte luzatzeaz gain taldearekin duen harremana, bere baldintzak ere hobetu egingo dira. Post osoa irakurri »\n2012, BBK Bertsolari Gazteen Sariketa\nIn Berriak on otsaila 29, 2012 at 9:22 am\nAtzo hasi zen 20. BBK Bertsolari Gazteen Sariketa. Bizkaiko zazpi eskualdetako 50 bertsolari gazte inguru ariko dira lehian. Taldeka egingo dute, jatorrizko eskualdearen arabera multzokatuta. Guztira zazpi talde lehiatuko dira. Finala Bilboko Kafe Antzokian jokatuko dute, martxoaren 23an. Durangon izan zen atzo lehen saioa eta Lea Artibai Bilboaldeko taldeari gailendu zitzaion. Post osoa irakurri »\n2011, bilbo, Delituak\nTxurdinaga-Otxarkoagan delituek ez zuten behera egin 2011n\nIn Berriak on otsaila 29, 2012 at 9:02 am\n3. barrutian (Txurdinaga-Otxarkoaga) eta 8. barrutian (Basurtu-Zorrotza) delituek ez zuten behera egin 2011n Bilboko gainontzeko barrutietan bezala. Txurdinagan eta Otxarkoagan ondarearen aurkako delituek gora egin zuten “nabarmen”, %51,8 hain zuzen ere. Bilboko Udaltzaingoak azpimarratu duenez, “Otxarkoaga auzoan autoak lapurtzeagatik jada atxilotutako gazte banda bat dela”. Post osoa irakurri »\nArabako bertsozale elkartea, atxikimendua\nArabako Bertsozale Elkartea atxikimendu eske\nIn Berriak on otsaila 28, 2012 at 9:44 am\nGasteizko udalak 2011n Arabako Bertsozale Elkartearekin zuen hitzarmena bertan behera utzi du eta elkartasunaren bidez horri buelta eman nahian dabil elkartea. Han eta hemen jasotzen ari diren elkartasuna bideratzeko bloga sortu dute http://gasteizekbertsoabehardu.wordpress.com Post osoa irakurri »\n40.urteurrena, Gabriel Aresti, ospakizuna\nGabriel Aresti institutuko ikasle, irakasle eta guraso ohientzat hitzordua\nIn Berriak on otsaila 28, 2012 at 9:35 am\nApirilaren 21ean, eguerditik hasita, Hesperia Zubialde hotelean ospatuko du Gabriel Aresti institutuak bere 40. urteurrena. Bertako terrazan, Bilbora begira bazkari eder bat antolatu du institutuko zuzendaritzak ikasle ohi, irakasle ohi eta guraso ohiak elkartzeko. Post osoa irakurri »\nsolasaldia, Zamorako apaiz kartzela\nEuskal Herriaren historiari ekarpenak: Zamorako apaiz kartzela\nIn Agenda on otsaila 27, 2012 at 5:48 pm\nEuskal historia hurbilari buruzko hitzaldi eta solasaldia antolatu du GITE-IPES elkarteak. 2011 urtean argitaratutako bi liburu izango ditu horretarako oinarri: “Euskal Herriaren Historiari ekarpenak” eta “Zamorako apaiz kartzela”. Post osoa irakurri »\ndesfilea, Inauteriak, Santutxu\nSantutxuko inauterietako argazki politenak ikusgai\nIn Berriak on otsaila 27, 2012 at 5:24 pm\nSormena, kolorea eta alaitasuna nagusi izan ziren atzo Santutxuko kaleetan. Iñigo Azkona argazkilariak desfilean ateratako argazkirik politenak sarean eskegita daude dagoeneko. Ikusteko klikatu hemen\natxuri, Txan magoa\nTxan Magoa: otsailak 29-Atxuri\nIn Agenda on otsaila 27, 2012 at 5:13 pm\nAtxuri auzora hurbilduko da Txan Magoa asteazkenean (otsailak 29), 17:30etan. Post osoa irakurri »\nBerton 151, otsaila\nBERTON 151 aste amaieran kalean\nIn Berriak on otsaila 27, 2012 at 4:41 pm\nOtsaileko BERTON aldizkaria aste amaieran harpidedunen etxeetan, ikastetxeetan, liburutegietan, dendetan eta taberneten izango da. Post osoa irakurri »


Aldarrikapen pedalkadak - Lasarte-oria - Txintxarri.eus\nIñigo Gonzalez Sarobe 2019-07-11 11:25\nOrain Presoak bizikleta itzulia antolatu du Sare elkarteak aurten ere. Luhuson hasiko da, eta Gernikan amaitu; hiru etapa prestatu dituzte uztailaren 19tik 21era. Lasarte-Oriako Sarek bat egin du ekimenarekin: uztailaren 19an, ostirala, txirringa eta kaskoa hartu eta Errekaldera joateko deia egin dute. 16:45ean aterako dira Okendo plazatik.\nPedalei eragin bitartean, euskal presoen eskubideen urratzea salatuko du Sare elkarteak aurten ere. Orain Presoak bizikleta itzulia antolatu du uztailaren 19tik 21era, datorren asteko ostiraletik igandera. Luhusotik Gernikara joango da aurtengoa, hiru etapatan banatuta: Luhuso-Zarautz, Zarautz-Lekeitio eta Lekeitio-Gernika. "Gizarte zibilaren konpromisoaren eredu bilakatu da Luhuso; bizikidetzaren eta bakearen sinbolo da Gernika", azaldu dute antolatzaileek.\nEkimenarekin bat egin du Lasarte-Oriako Sarek. Uztailaren 19an, ostirala, Errekaldera joateko deia egin diete herritarrei, "martxa babestera". Hitzordua ere jarri dute: 16:45ean Okendo plazan. "Udan ez da ezer gelditzen, ez da ezer aldatzen: zerbait egin nahi dugu euskal presoen eskubideen alde". Zarautzen bukatuko da lehenengo etapa hori. Nahi izanez gero, haraino joan daitezke parte hartzen duten lasarteoriatarrak. Beste bi aukerak, hauek: Oriora joan eta gero trenez bueltatu, edo, bestela, Usurbileraino eta Zubietatik Lasarte-Oriara itzuli.\nOrain Presoak itzuli osoa egin nahi duten pertsonek esteka honetan eman dezakete izena, 50 euroren truke. Etapa batean parte hartu nahi dutenek, berriz, 20 euro ordaindu beharko dituzte. Uztailaren 16an itxiko dute izen-ematea, asteartea. Antolatzaileek nabarmendu dute itzuliak iraun bitartean kobratuko dietela.\nAstebete eta hamahiru itzuli\nBizikleta itzulia iragartzearekin batera, euskal presoen egoerari buruzko hainbat datu eman ditu Sarek. Esate baterako, 254 preso daudela, eta bostetik lau jaioterritik 400 kilometro baino gehiagotara espetxeratuta. Estatu espainiar eta frantsesean daude gehienak.\nSenideek ere pairatzen dute dispertsio politika, Sareren arabera: "Aste bakar batean, 110.112,03 euro gastatzen dituzte senideek, eta hamahiru itzuli eman munduari, bidaia guztiak kontatuta".


Hitzaldia Realeko Akziodunen Batzarrean - RealSocialismo!\nAtzo, abenduak 11, Real Sociedad SADk bere Akziodunen Batzar Nagusia ospatu zuen. Bertan, azken urteotan ohitura izan denbezala, RealSocialismo! lantaldetik Klubaren egungo egoera baloratu (jada aurrez egindako fitxetan landua), arduratzen gaituzten hainbat kontu mahaigainean jarri eta Realaren etorkizunak ekarriko duenari hausnartu nahi izangenuen. Jarraian duzu hitzaldia bere osotasunean:\n2017ko Akziodunen Batzarrean Reala SAD bat dela azpimarratu genuen eta, hala izanda, enpresa batek dituen ezaugarri formal guztiak ditu, baina ez da enpresa bat gehiago. Inola erez. Klubak bera horixe bera azpimarratzen du “pertsonei zuzendutako” borondatea aipatzen duenean.\nZentzu honetan, azken asteotan “Zuri Entzuten” iniziatibaren barnean maiztasun batekin egingo diren Lan Mahaiak martxan jarri izana ospatzen dugu. Gai ezberdinen gainean zaletuen parte-hartzea ahalbidetzen duen iniziatiba da eta honen ebaluaziorako jasotako ideia eta hausnarketei Klubeko estamentu eta arduradunek emandako erantzunak ikustea garrantzitsua izango da.\nIldo beretik baloratzen dugu apustu-etxeak babesle bezala izatearen harira egingo den kontsultaren jakinarazpena: gai gehiagotara zabaltzea posible izatea espero dugu, izan ere honelako proiektuak RealSocialismo!-tik defendatu eta interesgarritzat ditu. Era berean, Klubak jada hartutako erabaki batzuetan aplikatu izana ere interesgarria izango zatekeen.\nArduratzen gaituzten gaien artean Anoetako partida egunetako esperientzia nagusienetakoa da: hauetan banaka zein kolektibo bezala izandako esperientziek eragiten dute, jada hainbat akziodunek inzidentzia bezala aipatu dituztenak. Termino orokorragoetan, Anoetara bertaratzea erabakitzerako orduan balantza inklinatu behar duten hainbat faktoreri, nahiz eta lehen jardunaldi hauetan bertaratzea igo den, asko eragiten diete. Bestelakoak dira kontrola ezin daitezkeen bestelako kanpo faktoreak (klimatologia) edo egun oso kontrolatzea oso zaila direnak (partiden data eta orduak).\nPartidetako egunen esperientziarekin amaitzeko, ziur jada Klubetik baloratzen ari diren neurriez gain, gaia egokia izan daitekeela etorkizunean egingo den Lan Mahai baterako, bertan zaletu, bazkide eta akziodunen proposamenak batzeko. Ez dezagun ahaztu, eta azken boladan antzeko prozesuei aurre egin dieten kluben esperientziak hala dio nahiz eta hasiera batean erreforma osatu ostean kanpoaren berritasunaren efektu positiboa hor egon, erronka nagusia bertaratzea ahaztea eta bertaratzen diren pertsona berriak denboran mantentzea dela.\nGure egunerokoaz gehiago jakin nahi baduzu, harremanak@realsocialismo.org helbidera idatz diezagukezu eta bertan zure galderak ideiak edo proposamenak bidali. Klubaren egunerokoan parte-hartzea eta eragina sustatu nahi dugu eta, gero eta gehiago izan bide honetan, hobe. Animatuko? Eta RealSocialismo! lantaldeko kide izan nahi baduzu hemen duzu bazkide egiteko edo gure ekintzetan parte hartzeko informazioa.\n« Intervención en la Junta de Accionistas de la Real\nMesa redonda sobre la Real y el fútbol femenino »


Ingurumenaren aldeko neurriak - Ingurumena - IM. Memoria 2017\n2017KO TXOSTENA »\tIngurumena\nUrtero bezala, jarduera arduraz eta eraginkor gauzatuta eta garatuta erakusten du erakundeak ingurumenarekiko hartuta duen konpromisoa. 2017ko alderdi adierazgarrienak hauek dira:\nBiosolidoen 33.923 tona birziklatzea, nekazaritzan, era eraginkorrean eta taxutzeko moduan.\nZabortegiak ingurumen aldetik lehengoratzean parte hartzea. Hirugarren mailako 1.102 tona konpost aplikatu ziren, REAM lurretako zabortegia lehengoratzeko, Espartza Galarren eta Gongoran.\nIngurumen-kudeaketako sistemari jarraipena egitea (ekoizpen zentroetan ezarritakoa), hartara, bermatzeko erakundeari dagozkion ingurumen kontu guztietan legezko betebehar guztiak betetzen direla (igorpenak, hondakinak, kontsumoak...).\nA motako landare konposta egitea. 2014an landare konposta egiten hasi zen, A motako ezaugarriekin. Emankortzaileen Erregistroan izena eman zen 2014an eta egun arrakasta handiz merkaturatzen da, ezaugarri ezin hobeak baititu baratzezaintzako eta lorezaintzako mota guztietako lursail landuetan erabiltzeko.\nEtxeko konpostajea: 2006. urteaz geroztik. Egun, 3.243 familia baino gehiago ari dira parte hartzen.\nAuzoko konpostajea: 2009. urtearen amaieraz geroztik. Egun, 39 gune daude egokituta Iruñerriaren esparruko 17 udalerritan.\n2017an, praktika hau beste udalerri eta herri batzuetara zabaltzen jarraitu zen, eta horrez gain aurreko urteetako parte-hartzaileen jarraipen teknikoa egiten jarraitu zen, bai etxeko konpostajean bai auzokoan ere.\nIruñerriko Mankomunitatearen esparruan aski zehaztuta eta bereizita dauden bi eremu daude: landa-eremua eta hiri-eremua. Landa-eremuan, gai organikoak kudeatzeko sistema nagusia etxeko eta auzoko konpostajea da (herritarrek beren hondakinak kudeatzeko izan ditzaketen autokudeaketa-sistemez gain). Hiri-eremuan, berriz, gai organikoak kudeatzeko sistema nagusia 5. edukiontzia da. Nabarmendu behar da hiri-eremuan ere badirela beren ezaugarriengatik etxeko eta auzoko konpostajean parte har dezaketen etxebizitzak, eta batzuek hala egiten dutela, jarraian erakusten den taulan jasota dagoen moduan.\nAuzoko konpostajea dela-eta, sei gune egokitu ziren 2017an. Bat Etxarrin (Etxauri), beste bat Iruñeko Santa Ana plazan, beste bat Berriobeitin, beste bat Larragetan eta bi Berriogoitin. Era berean, 2017an, konpostajerako bi gune kokatu ziren hiri-baratzeetan: bata Berriogoitin eta bestea Artika Berrian.\nTaula hauetan, parte-hartze datuak eta gai organikoak tratatzeko sistema deszentralizatu honen bidez 2017an kudeatu dela kalkulatzen den gai organikoen kantitatea ageri dira, bai eta 2006an hasi zenetik bide honetatik kudeatu diren hondakin organikoen bilakaera ere.\nKudeaketa datuen laburpena (2017)\nParte-hartze % Iruñerri osoaren gainean\nEtxeko konpostajea 3.243 %2 2.335\nAuzoko konpostajea 845 %0,5 235\nAutokudeaketa 721 %0,5 242\nGuztira 4.809 %3 2.812 tona\nEtxeko eta auzoko konpostajearen bidez kudeatutako hondakin-tonen zenbatesperanen bilakaera\nInauste-hondakinak 387 527 641 802 955 999 1.079 1.106 1.206 1.636\nGai organikoak, konpostajea 190 259 316 395 471 524 620 657 904 1.176\n2017ari dagozkion datu orokorrak hauek dira:\n- 33.923 tona lohi digeritu sortu dira.\n- 26.623 tona lohi digeritu erabili dira nekazaritzan (laboreetan, artoan eta eguzki-loreetan, nagusiki).\n- 7.300 tona lohi digeritu erabili dira konposta egiteko, 8.131 tona hondakin berdeekin batera.\n5.9447 m3 konpost merkaturatu dugu, nagusiki Komunitateko paisaia eta lorezaintza sektorerako. Txikizkako salmentaren bidez, 15.236 zaku saldu ditugu.\nLohiak eta konposta aplikatzeak ingurumenean duen eraginari jarraipena egitea\n2017an, lehorreko laborantzan (laboreak) araztegiko lohia erabiltzeko saiakuntzak egiten jarraitu dugu, Arazuriko finka esperimentalean. Arazuriko konposta erabiltzen hasi gara "Lur landuen erantzun agronomikoa" saiakuntzan, konposta hiru urtean behin aplikatuta lur landuak duen erantzuna ebaluatzeko.\n2016an NEIKER-Tecnaliako (Nekazaritza Ikerketa eta Garapenerako Euskal Institutua) Ingurumeneko eta Natura Baliabideetako Sailak zenbait laginketa hasi zituen "Lohiak aplikatzeak lurzoruan duen eragina ebaluatzeko, Arazuriko HUAko neguko labore saiakuntzetan, lurzoruaren funtzionaltasunaren mikrobio adierazleak erabilita" eta 2017an azterlan horren emaitzak lortu dira. Azterlana Orbaibarko eremuko nekazaritzako 20 lurzatitan egin da. Azterlanaren emaitzek erakusten dute parametro fisiko-kimikoetan soil-soilik fosforoan aurkitzen direla desberdintasun esanguratsuak. Atera daitekeen fosforoa handiagoa da lohiak gehitutako lurzatietan. Nabarmendu behar da azterlaneko laginetan, metal astunen maila osoak 1310/1990 Errege Dekretuan (arazketako lohiak nekazaritzaren arloan erabiltzea arautzen duena) ezarritako mugetatik oso behera daudela.\nParametro biologikoei dagozkien emaitzek informazioa ematen dute gai organikoen deskonposizioari lotutako jarduera entzimatikoei eta lurzoruetan dauden nutrienteen birziklapenari buruz. Jarduera handiagoa da lohiak gehitutako lurzoruetan.\nEugiko zentrala 4.501.197 21,7 6.907.282 27,0 6.085.155 22,4 4.137.151 16,8 4.028.364 16,1 4.357.459 15,3\nUrtasungo zentrala 907.500 948.860 883.350 814.110 873.920 725.100\nEgillorko zentrala 16.337.674 19.363.975 15.833.914 11.861.571 11.251.635 10.240.878\nArazurin hondakin urak araztuta sortzen diren lohien digestio anaerobioak eta Gongorako zabortegian utzitako hiri hondakinen materia organikoaren deskonposizioak sortzen dute biogasa\nArazuriko HUA 22.318.969 27,4 23.840.505 27,4 18.725.764 27,4 18.368.554 33,1 19.130.225 33,9 18.240.845 31,4\nGongora 5.036.676 7.047.539 8.720.297 14.811.352 14.793.379 13.143.252\nAzaldutakoaren arabera, 2017an 46,7 GWh sortu ziren energia berriztagarrietatik abiatuta, %67,2 hondakinetatik (lohiak eta hondakin organikoak Gongoran) eta %32,8a jatorri hidroelektrikotik.\nZentral hidroelektrikoak 21,1 15,8 21,7 27,0 22,4 16,8 16,1 15,3\nHondakinak 27,7 25,5 27,4 30,9 27,5 33,1 33,9 31,4\nHUAren autosufizientzia energetikoa %83,40 %90,60 %98,80 %100,3 %97,7 %102,8 %101,8\nHHTZren autosufizientzia energetikoa %319,90 %292,00 %353,00 %377,3 %573,2 %603,8 %537,1\nKlima-aldaketa. IM eta SCPSAren balantze energetikoa eta karbono-aztarna\nIM eta SCPSAk jardunaren balantze energetikoa kalkulatu dute, eta 2017ko karbono-aztarna egiaztatu eta zertifikatu dute. Zehazki, erakunde osoari dagokiona kalkulatu da, eta ematen diren zerbitzu guztiak kontuan hartuta: UZI-Ibai Parkea, EHGa eta Hondakinak.\nKarbono-aztarna bosgarren aldiz kalkulatu da; izan ere, 2013, 2014, 2015 eta 2016ko ekitaldietan ere egin baitzen. Lan guztiak IM eta SCPSAko langile teknikariek egin dituzte.\nLehenik eta behin, IM eta SCPSAren jarduera osoaren 2017ko balantze energetikoa kalkulatu da. Emaitza, hain zuzen, irudi honetan dago jasota:\nHau da, IM-SCPSAk 2017an 96,9 milioi kWh (97,1 milioi izan ziren 2016an) kontsumitu zituen eta %82,0ko mendekotasun energetikoa erregistratu zuen (%80,6koa 2016an).\nIM eta SCPSAren jardunaren barnean, energia kontsumitzaile nagusiak hauek dira:\nEnergia kontsumitzaile nagusiak\nHiri Garraioko autobusak 49.081.299 Gasolioa 50,7\nArazuriko araztegia 11.977.466 + 6.015.205 Elektrizitatea + Beroa 18,6\nHondakinak biltzeko kamioiak 13.334.716 Gasolioa 13,8\nGUZTIRA, kontsumitzaile nagusiak 80.408.686 83,0\nGainerako energia kontsumitzaileak 16.464.801 Hainbat 17,0\nGUZTIRA, KONTSUMITUTAKO ENERGIA 96.873.487 100,0\nIM eta SCPSAren 2017ko karbono-aztarnaren kalkulua dela-eta, adierazi behar da berotegi-efektuko gasen igorpenen kantitate osoa 49.963,8 tona CO2 baliokide izan zirela (50.066,9 tCO2baliokide 2016an), eta, horrenbestez, %4,2 murriztu zela aurreko urtekoarekiko eta %20,4 2014 oinarri urtearekin alderatuta.\nTaula honetan jasota dago bilakaera:\nIM ETA SCPSA-REN KARBONO-AZTARNAREN BILAKAERA tCO2baliok.\nZerbitzuen arabera, berotegi-efektuko gasen igorpenak hauek izan dira 2017an haietako bakoitzean:\nUraren Ziklo Integrala (Ibai Parkea barne): 2.109,2 tCO2baliok.\nEskualdeko Hiri Garraioa: 14.434,6 tCO2baliok.\nHondakinen bilketa eta tratamendua: 47.963,8 tCO2baliok.\nEta, era berean, IM eta SCPSAren jardunaren igorpen-foku nagusiak hauek direla adierazi behar da:\nIgorpen-fokuak edo iturriak\nGai organikoen isurketa Gongoran 26.211,3 54,6\nAutobusek, bilketako kamioiek eta erakundeko ibilgailuek kontsumitutako gasolioa 18.027,1 376\nBEGen igorpenak, gai organikoak eta gasolioa\nBEGen igorpenen gainerako iturriak 3.725,4 7,8\nBEGen igorpenak, guztira\nBere aldetik, berotegi-efektuko gasen igorpenak murrizteko abian jarritako ekintzek ekarri dute 2017an 9.399,6 tona CO2 baliokide murriztea (2017an zenbatuak eta 30 urtera. 7.940,2 tCO2baliokide 2016an).


Edmond Henri Fischer - Wikipedia, entziklopedia askea.\nShanghai, 1920ko apirilaren 6a\nSeattle, 2021eko abuztuaren 27a (101 urte)\nKurt Heinrich Meyer (en)\nbiokimikaria, unibertsitateko irakaslea eta kimikaria\nJohn Simon Guggenheim Memorial Foundation beka (1963)\nMedikuntzako Nobel Saria (1992)\nEdmond Henri Fischer (Shanghai, Txina, 1920ko apirilaren 6a - Seattle, Washington, 2021eko abuztuaren 27a) estatubatuar biokimikaria izan zen. Zazpi urte zituela, gurasoek Suitzara bidali zuten ikastera. Genevako Unibertsitatean egin zuen kimikako doktoregoa. 1953tik aurrera, Edwin Krebsekin lan egin zuen Washingtongo Unibertsitatean. 1992an, Medikuntzako Nobel saria jaso zuen Krebsekin batera, zelularen oinarrizko mekanismoei buruz 1950eko hamarkadan egin zituzten aurkikuntzengatik eta, batez ere, proteinen fosforilazioari buruzko ikerketengatik, garrantzi handikoak baitira minbiziaren eta beste gaixotasun batzuen aurkako borrokan.\nMultimedia: Edmond H. Fischer\nOrriaren azken aldaketa: 29 abuztua 2021, 19:48.


Elkartasunerako Elkarcredit Elkartea - FINANTZAZ HARATAGO\nElkartasunerako Elkarcredit Elkartea\nElkarcredit irabazi-asmorik gabeko erakundea da. Euskaditik babesa eskaintzen du elkartasuna eta lankidetza sustatzeko herrien eta pertsonen artean, benetako giza garapen susteinagarri bat lortzeko. Talde, herri-erakunde eta komunitateak laguntzen ditu, haien prozesuak errespetatuz, etorkizun bidezkoago eta duinago bat eraikitzeko denontzat.\nElkartearen xedea herrialde txiroen antolakuntza eta ekoizpengaitasunak indartzea da, erabateko garapen jasangarria izan dezaten eta elikadura burujabetza eskuratu dezaten. Horretarako, lan endogeno eta partehartzailea egiten du Elkarcreditek, herri ekonomia eraldaketa sozial eta politikotzat motortzat hartuz. Elkarteak mailegu arduratsu eta solidarioen inguruko balore berriak sustatzen ditu eraldaketa prozesu globalak babesteko prest dauden eremu sozialetan jartzen ditu ahalegin guztiak.\nGainera, aliantza eta sare lokal zein globalak bultzatzen ditu ikuspegi kritiko bat sustatzeko herritarrengan. Sentsibilizazio proiektuetan parte hartzen du Euskadin, eta Ekonomia Feminista eta Finantza Etiko eta Alternatiboak sustatzen ditu giza garapen jasangarria bultzatzeko.


Proposatu, kudeatu, eraiki. Deia, Noticias de Bizkaia\nProposatu, kudeatu, eraiki\nEraikin bat pentsamendu batetik paperera eta paperetik materiara eramatea prozesu luze bat da. Horrela izanik, eraikin on baten emaitza, eragile eta faktore askoren kudeaketa-lana da\nULA IRURETAGOIENA - 2017(e)ko urriaren 11a, asteazkena - 12:13etan eguneratua\nLoiuko padel kantxaren estaldura konpontzeko proiektua. Alboan, azken emaitza. (TAPER STUDIO)\nErne. Azken urteotan EAEko administrazioan joera arriskutsu bat salatu beharrean gara: eraikuntzako kontratu publikoetan eraikinen egikaritze-lana diseinu lanetik bereizten ari da, dirua aurreztu edota kontrol esparrua handitzeko. Arkitekto jakin batek sortutako lana beste edozeinek bukatu dezakeela pentsatzeak argi adierazten du arkitektura prozesuarekiko ezjakintasuna edota arkitektura on batekiko konpromiso falta. Izan ere, diseinu-prozesuan interruptus bat sortzea da.\nArkitektura ezin da prozesu mekaniko batekin alderatu, ez eta Ikeako eskuliburu on bat -egikaritze-proiektua- idazteko lan soil bat bezala ulertu. Zorionez edo tamalez, arkitektura eraikitzeko lana ez da prozesu lineal bat, ziurgabetasun aldagai askok eragiten dutelako. Horregatik, kanpoko eragileek hasiera bateko ideiak errotik aldatzera eraman gai-tzakete eta beraz, birformulaketarako prestatuta egon behar gara.\nLEHENTASUN ARIKETA Proiektu arkitektoniko baten prozesua osorik ikertzeko Loiuko Padel kantxaren estaldura lanari erreparatuko diogu. Lehiaketa publiko baten emaitza da eta: ideia proposamen batetik hasi eta eraikuntza lanak egin dira, beti ere, eta zailtasunak zailtasun, hasierako helburuak mantendu direlarik, irudietan ikusten den bezala. Prozesutik erator daitezkeen ustekabeko gertakariei aurre egiteko, funtsezkoa da proposamen arkitektonikoaren xedeak eta lehentasunak argi izatea gakoa da. Askotan aldaketak eragiteko unean lehentasun ariketa bat egin behar delako, funtsezko helburuak mantentzeko leialtasunari eutsiz. Padel kantxa batek zelai zabal batean duen bolumena deigarria da berez;horregatik, komenigarria da bere tamainaren tratamenduari arreta jartzea, handitasunaren per-tzepzioan eragiteko. Loiuko adibidean, estalkiaren geometriak -eta beraz, egiturak- ariketa on bat proposatzen du: kanpoaldetik bolumena leundu eta barnealdetik argi bahetu baten sarrera ahalbidetu.\nKantxaren egile-arkitektoen idatzietan irakurri daiteke: “Estalkiaren estandarizazioak eta industrializazioak eragin zuzena dute ekonomikoki, materialen erabilera optimizatu eta obraren epeak laburtzen baitituzte. Xehetasun konstruktibo xumeen alde joko da, exekuzio eta mantentze erreza dutenen alde. Proposamenak, adierazkortasun formal handikoak, kostu handiagoko edo txikiagoko konponbideak onartzen ditu, emaitzari kalterik egin gabe”. Deskribapen bat baino, helburu-manifestu bat da, geometria/forma eta eraikuntzaren arteko elkarlana azpimarratzeko. Horrek papereko eta errealitateko bi faktore garran-tzitsu estuki lotzen ditu eta, horrekin batera, eraikuntza eta egikaritze lanetako eginkizunak arkitektura-proposamenaren gako bilakatzen ditu. Aurreikusi gabeko gertakariek uneoro jarriko dute diseinua ezbaian.\nEraikin baten azken emaitza ikusitakoan, sarri kritika azkarregia egiten da arkitektoaren kalitatearen kontra edo alde. Emaitzaren balorazioan baztertu egiten dira eraikitze-denborak, aurrekontuak edota prozesuaren berezitasunak. Hau da, arkitektoaren helburu egokitasunaz aparte beste faktore batzuk ere badaudela.\nEraikitako padel kantxa ikusirik, arkitekto, sustatzaile eta eraikitzailearen artean komunikazio ona izan dela ondoriozta daiteke. Arkitekto taldearen gaztetasunak batzuetan sustatzaile publikoa urduritzen du. Loiuko eraikin-esperien-tzia arkitektoek paperetik errealitatera eramaten duten lehen lan mardula dela kontuan hartuz, sustatzaileek egindako apustua eta konfian-tza-lana mahaigaineratu beharra dago. Lan-taldean giro egokia sor-tzeak berebiziko garrantzia du arkitekturaren prozesuak dituen gorabeherei aurre egiteko. Lan-taldeak baimenduko du arkitektoak bere lana garatu dezala, arkitektura on bat erdiesteko.\nAurrekontuaren kontrola, eraikun-tza eta hirigintza arauak, mantentze-lanek inposatzen dituzten baldintzak, materialen eraikitze-logiketara egokitzea, eraikitzailearekiko harremana, sustatzailearenganako konfian-tza, eragile klimatikoak eraikitze-tenpusean eragin dezakeen atzerapena, obra kokatzen deneko inguruneko auzotarren jokabidea... besteak beste, eraikitzeko prozesuan eragin zuzena dute. Finean, arkitekturaren eraikuntza pentsamendu bat errealitate material, sozial eta ekonomikoarekin kudeatzeko lana da.


Beteranoen Egun zoriontsua | Martech Zone\nBeteranoen Egun zoriontsua\nIgandea, azaroa 11, 2007 Igandea, martxoa 24, 2013 Douglas Karr\n1954an, Eisenhower presidenteak Armistizioaren eguna Beteranoen Egunera aldatzeko aldarria sinatu zuen. Armistizioaren Egunak Mundu Gerra 1 amaitu zen eguna gogoratu zuen. Ford presidenteak 1975ean sinatu zuen eguna jai federalean eta lehenengo ospatu zen Beteranoen Eguna 1978an izan zen. 2001ean, Beteranoen Egunaren astea gaur egun Beteranoen Sentsibilizazio Astea bezala ezagutzen da ikastetxeentzat, beteranoen ekarpen eta sakrifizioetara kontzientzia har dezaten.\nBeteranoen eguna Memorial Day-ren desberdina da eta askotan nahasten da horrekin. Memorial Day herrialdearen alde bizitza eman zuten gizon-emakumeen omenez da. Beteranoen Eguna zerbitzuaren aitortza da.\nMahaian eserita egoteko ohorea izan nuen Techpoint Indianapolis alkate berriarekin, Greg Ballard, ostiralean. Ballard alkateak eta biok Pertsiako Golkoko zerbitzuaz aritu ginen Desert Shield eta Desert Storm-en. Ballard alkatea Itsas Kidegoko nagusia izan zen. Itsas armadak garraiatu zituen Spartanburg konderriko (LST-1192) Tank Landing Ship ontziko Elektrikariaren Matea nintzen. Lagun onak egin nituen Kidegoko zenbait lagunekin, batez ere pare batekin EOD hilabetez elkarren ondoan lan egin nuen mutilak.\nBeteranoak omentzea ez da gerra ohoratzea\nBeteranoak omentzea ez da gerra ohoratzearekin bat. Inork ez du bakerik nahi Beterano bat baino gehiago. Mesedez, ez gaitzetsi gure militarrak bere familia eta herrialdearentzat egiten dituzten sakrifizioak ez aitortuz. Euren gobernuak nahikoa tratu txarrak jasaten ditu - ez dute zertan defendatu nahi zuten jendearen berri entzun - zu eta ni.\nTags: beteranoabeteranoen eguna\nNov 11, 2007 10: 48 AM\nEskerrik asko zure zerbitzuagatik, Doug.\n11ko azaroaren 2007an, 4: 52an\nMezu bikaina, Doug! Eskerrik asko gogorarazteagatik eta eskerrik asko gure herrialdeari emandako zerbitzuagatik!\nKaixo guztioi, jendaurrean ateratzen zaren hurrengo aldian AEBetako kapela edo jaka militarra daramatzan pertsona bat ikusi, igo, eskua estutu eta esan, "eskerrik asko zure zerbitzuagatik". Esker oneko keinu txiki bat da, beterano batek bere zerbitzuak gordetzen lagundu dituen askatasunak estimatzen dituzula jakin ahal izateko. Ez duzu zertan ados egon gerrarekin zerbitzuan ematen dutenak eskertzeko.\nEskerrik asko, beteranoak!\n11ko azaroaren 2007an, 6: 13an\nEskerrik asko Bo! Eskerrik asko Julie!\nJendeak lagun dezakeen beste modu bat etxera datozen eta behar duten laguntzarik ez duten zaurituak laguntzea da.\nWounded Warrior proiektua\n11ko azaroaren 2007an, 7: 31an\nEskerrik asko gure beteranoak omentzeko gogoratu diguzulako, eta eskerrik asko zerbitzuagatik.


Aho bete amets: ahozko haur poesiaren alde | 111 Akademia\nIzenburua: Aho bete amets: ahozko haur poesiaren alde\nLekuak sortu ditugu berritasunaren izenean. Lekuak bete behar ditugu, orain,\nbizitzaren poetika txertatzeko gure egunerokotasunean: etxean, eskolan, auzoan,\nplazan, kultur-etxean, bus-geltokian nahiz parkean.\nHaur poesia ez da irtenbide bakarra, ez da konponbide osoa, ez da panazea.\nAhozko haur poesia berreskuratzea, ordea, geure hasierako izatearen zati bat\nberreskuratzea da: geure ahotsa.\nMintzoaren sustraia kantuan omen dago eta munduaren galera\nmusikaltasunaren galeratik omen dator.\nHas gaitezen, bada, kantuan berriro.\nAho bete amets ahozko haur poesiaren alde


Irekia Eusko Jaurlaritza - Gobierno Vasco :: Eusko Jaurlaritzak 90 testigantza baino gehiago jaso ditu biktimek parte hartzeko eta arreta emateko Gertu programaren bitartez\nEusko Jaurlaritzak 90 testigantza baino…\n\nEusko Jaurlaritzak 90 testigantza baino gehiago jaso ditu biktimek parte hartzeko eta arreta emateko Gertu programaren bitartez Iturria: Irekia\n\n\n\n\nTerrorismoaren biktimen testigantzak Gogora Institutuan gordailutuko dira eta horietatik % 70 baino gehiago helburu pedagogiko eta dibulgatiboetarako ezagutaraziko dira\nEusko Jaurlaritzak balorazio positiboa egin du biktimei arreta emateko Gertu Programaren lehen fasearen gainean. Gogora Institutuaren zuzendari Aintzane Ezenarrok eta biktimen gaineko politiken aholkulari Enrique Ulliabarriaranak prentsaurrekoan azaldu dutenez, 92 testigantza jaso dira.\nPrograma hori 2014ko maiatzean aurkeztu zen Bakegintza eta Bizikidetzarako planaren barnean. Biktimen senideekin hurbileko metodologia bat erabiltzen du bi helbururekin: horien errealitatea ezagutu eta erantzun hobea ematea eta memoria zein bizikidetza eraikitzeko prozesuetan parte hartzeko bideak eskaintzea. Azken horri lotuta, testigantza grabatzeko aukera eskaini zitzaien, Oroimenaren, Bizikidetzaren eta Giza Eskubideen Institutuan jaso zedin.\nGertu programaren lehen fasearen gaineko balorazioa positiboa bi arrazoirengatik.\nBiktima askok hartu dute parte modu aktiboan gure herrialdeko orain gutxiko memoriaren eraikuntzan.\nTestigantza tresna erabilgarria iruditzen zaie etorkizunari begira, eta belaunaldi berrien bizikidetzaren mesedetan. Horrenbestez, lekukotza grabatutako pertsona gehienak, % 70 baino gehiago, Gogoran gordailutzeko ez ezik, helburu pedagogikoetarako ere erabiltzearen alde agertu dira.\nEusko Jaurlaritza, Bakegintza eta Bizikidetzarako Idazkaritza Nagusia eta Gogora Institutuak eskerrak ematen dizkiete programan parte hartzen ari diren biktimei egindako ahalegina, ekarpena eta eskainitako konfiantza direla eta. Portaera horri erantzun egokia eman behar diote erakundeek, biktimen borondatea errespetatuta eta euren testigantzak helburu pedagogikoetarako tentuz jakinarazita.\nTestigantzak jendaurrean eskaintzea\nMemoriaren Plaza erakusketa ibiltaria izan da Gertu programako testigantzak jendaurrean lehenengoz aurkezteko gunea. Ezagutarazteko baimena eman duten elkarrizketak guztiak herritarren eskura daude orain arte Bilbon, Durangon eta Tolosan egonaldiak egin dituen Memoriaren Plaza erakusketan terrorismoaren biktimei eskainitako gunean. Erakusketak hurrengo geldialdia Gasteizen egingo du, apirilaren 18tik 24ra bitartean.\nGerturen bigarren fasea: zaurituen eta mehatxatuen grabaketak\nDatorren hiletik aurrera, eta legegintzaldia amaitu bitartean, abian jarriko da Gertu programako grabaketen bigarren fasea. Kasu honetan, terrorismoak zuzenean eragindako pertsonei beren testigantzaren bitartez parte hartzeko aukera eskaini nahi zaie: nagusiki, zuzenean zauritutako biktimek izango dute lehentasuna, baina mehatxu pean bizi behar izan direnen testigantzak ere bilduko dira. Dagoeneko zaurituekin eta biktimen elkarteekin harremanetan jarri da programa.\nezenarro_balorazio_positibo... behera kargatu (1 MB)\nezenarro_bigarren_fasea_bik... behera kargatu (800 KB)\nezenarro_gasteiz_hurrengo_g... behera kargatu (600 KB)\nezenarro_konfidantza_instit... behera kargatu (1000 KB)\nintervencion_ezenarro_gertu... behera kargatu (20 MB)\nezenarro_balorazio_positibo... 20 MB\nezenarro_bigarren_fasea_bik... 10 MB\nezenarro_gasteiz_hurrengo_g... 8 MB\nezenarro_konfidantza_instit... 10 MB\nLehendakariak adierazi du egungo eta etorkizuneko apustua biktimen eta gizartearen arteko batasuna lantzea dela


Katangako estatua - Wikipedia, entziklopedia askea.\nKatangako estatua edo Katangako Errepublika Kongoko Errepublikatik independentzia aldarrikatu zuen estatua izan zen (gaur egungo Kongoko Errepublika Demokratikoa). 1960ko uztailaren 11n Moïse Tshombe Confédération des associations tribales du Katanga (CONAKAT) alderdiko buruak Kongok independentzia lortu eta gutxira egin zuen aldarrikapena. Katangako gobernuak ez zuen probintzia osoan zehar babes berdina eduki, batez ere iparraldeko Baluba eskualdetan. Estatua gaur egun Kongoko Errepublika Demokratikoan dagoen Katanga probintziaren mugak zituen.\nOnartu gabeko estatua\nKatangako estatua Kongoko Errepublikan, berdez\nFrantsesa, swahili, tshiluba\nkristautasuna, baluba, bantu\n1960ko ekainaren 30a\n1960ko uztailaren 11\nHego Kasairen sezesioa\n1960ko abuztuaren 8a\n1963ko urtarrilaren 15a\nIndependentzia aldarrikapena Belgikako negozio eta enpresen babesarekin egin zen, eta 6.000 belgikar militarren laguntza zuen. Tshombe Belgikako konpainia industrialengandik gertu zegoen, bereziki Katangan zeuden kobre, urre eta uranio mineralak ustiatu zituzten meatze enpresak. Katanga zen Kongoko eskualde garatu eta aberatsenetariko bat. Katangaren galerarekin, Kongok bere mineral ustiapenen gehiengoa galduko zuen, eta berarekin batera diru-sarrerak. Kongoko gobernu zentralak eta nazioarteko iritziaren zati handi batek ikusi zuen Katangaren independentzia Belgikaren esku egongo zen txotxongilo-estatu bat sortzeko saiakera zela.\nBelgikak ez zuen inoiz ofizialki babestu estatu berria, nahiz eta laguntza militarra eman zion. Katanga Gendarmerie deitzen zen indar militar bat sortu zuen Tshombere gobernuak, eta Europako mertzenario zein Belgikako Armadaren tekniketan hezi zituzten. Kongoko krisialdiaren barruan, NBEren tropen babesa jaso zuen Kongok Katangako sezesioa gelditu ahal izateko.\nAzken aldaketa 3 martxoa 2021(e)an, 01:55(e)tan\nOrriaren azken aldaketa: 3 martxoa 2021, 01:55.


Bideojoko hau egokia da adingabekoentzat? - kontsumoBIDE - BLOGA\nBideojoko hau egokia da adingabekoentzat?\negilea: Kontsumobide, Azaroa 30, 2017\nPertsona zentzudunek ez lukete 7 urteko ume bat jarriko It, Laranja mekanikoa –A Clockwork Orange–edo Exorzista ikusten, baina tematzen bada bideojoko bat eskatzen, eta bideojoko horren edukia bada mugitzen den orori tiro egitea, etsaiak torturatzea edo herrialde bat suntsitzea, guraso askok men egiten dute, umearen nahiak zalantzan jarri barik.\nKontsola edo ordenagailurako joko bat eskuratu baino lehen, gomendagarria da honakoak kontuan hartzea: generoa, historiaren bilbea eta Jokoei buruzko Informazio Paneuroparraren (PEGI) adinaren araberako sailkapena. Software Interaktiboaren Europako Federazioak (ISFE) sortutako sistemak ikonoen bidez orientazioa eskaintzen du, gomendatutako erabilera adinaz eta edukiari buruzko deskriptoreaz, hau da, adingabekoentzako gomendagarria denetz, ez bideojokoa amaitzeko zailtasunaz. Horrez gain, beste piktograma bat –PEGI OK– badago, webgune batean, sare sozialetan edo online zerbitzuetan aurki ditzakezun joko txikiak adingabekoentzako egokia diren ziurtatzeko.\nAdinaren eta edukiaren araberako sailkapena:\nEgokitasuna zehazteko, lehenengo eta behin, jokoaren editoreak berak, edukia ondo-ondo ezagutzen duenez, galdetegia bete behar du eta eskudun agintariari bidali, azter dezan. PEGIren –2003tik indarrean– kasuan, Ikus-entzunezkoak Sailkatzeko Herbeheretako Institutuak (NICAM) eta Video Standards Council-ek (VSC) egingo dute kontrola. Behin izapide hori amaituta, bideojokoak behin-behineko sailkapena lortuko du. Behin merkatuan egonda, kontsumitzaileren baten ustez emandako ikonoak ez badatoz bat errealitatearekin, erreklamazio bat aurkez dezake, azter dezaten.\nBideojoko baten PEGI sailkapena jakin nahi baduzu, pegi.info webguneko bilatzailean aurki dezakezu informazioa, honakoak zehaztuz: izenburua, adinak, generoa, antolakundea, plataforma edo argitaratu den herrialdea.\nPEGI piktogramak bideojokoen enpresek euren burua arautzeko sistema da, eta Europako ia hogeita hamar herrialdetan erabiltzen da, baita Espainian ere, baina ez da sistema bakarra. Interneten bidez joko bat erosten baduzu, beste herrialde batzuetako artikuluak aurki ditzakezu ikono desberdinekin, baina filosofia bera dute: umeak euren adinarentzat ezegokiak diren edukietatik babestea. Alemanian, Entretenimenduko Softwarean Autokontrola (USK) darabilte; Estatu Batuetan, Bideojokoetarako edukiak sailkatzeko sistema (ESRB); edo Australian, non Komunikazioen eta Arteen Ministerioak betetzen baititu funtzio horiek.\nAdingabekoentzako bideojokoak erosiko badituzu:\nSo egin PEGI sailkapeneko ikonoei.\nKontsola ere erosi nahi baduzu, begira zein joko dakarren opari.\nGogoratu PEGI piktogramak orientazio hutsak direla eta gomendatutako adina erakunde erregulatzailearen arabera alda daitekeela. Sims 4 jokoa, esaterako, PEGI sistemaren arabera, 12 urtetik gorakoentzat zen egokia; Alemanian, aldiz, 6 urtetik gorakoentzat, eta Estatu Batuetan, berriz, nerabeentzat.\nYouTuben bila dezakezu informazioa jokoari buruz, baita zuzeneko partida batzuk ikusi ere, edukia ezagutzeko.


IKASTAROAK 3. BARRUTIKO OTXARKOAGAKO UDALTEGIAN – Asociación Tendel\npor kerman · marzo 4, 2011\nIkastaro honetan hiru gai landuko dira eta bakoitzari zortzi ordu eskainiko zaizkio lau egunetan.\nIkastaroa osorik egin ahal izango da edota atal bakarra.\nIkastaroa osorik eginez gero, Euskal Herriko Unibertsitateko aukera askeko kredituak eskuratu ahal izango dira.\n1: Irratiaren hasiera.\n2. Irratiaren ezaugarri orokorrak.\n3. Komunikazioa, helburu nagusia.\n4. Irratigintzako idazkera.\n5. Idatzitik ahozkora.\n6. Irrati-generoak eta horiek geletan aplikatzea:\n7. Irrati aparatuak.\n8. Irratia internet bidez (erabilera).\n8. Nola bermatu on line irratia.\nBIDEO EDIZIOARI BURUZKO IKASTAROA\nMuntaketak egiteko oinarrizko nozioak eta ediziorako programaren oinarrizko tresnak irakatsiko dira modu guztiz praktikoan. Lehendik grabatutako materiala erabiliko da ikasitakoak aplikatzeko.\nADOBE PREMIER programaren CS bertsioa ezagutzen hasiko da, tresnen erabilera eta oinarrizko lanetarako prozedurak. Ikastaro honen helburu nagusia da bideo edizioa egin nahi dutenei oinarri sendoa ematea.\n1. Bideo edizioa, ezaugarriak, definizioa.\n2. Programaren interface-a.\n3. Irudiak eskuratzea eta oinarrizko doikuntzak.\n4. Tresnak (aukeratutakoak).\n5. Kapak erabiltzen ikastea.\nBIDEO KAMERA ERABILTZEN IKASTEKO IKASTAROA\n1. Kamera digitala, ezaugarriak.\n2. Kamerak eta kameren osagarriak.\n3. Kaptura-aparatuen kalitatea zehaztea.\n4. Irudi digitalen kolorea eta tonua kontrolatzea.\n5. Koloreen moduak\n6. Irudi digitalen formatuak eta irudiak gordetzea.


Ibarretxe EAJren "erreklamu hutsa" dela esan du Ziarretak | EA - Eusko Alkartasuna\nHasiera » Hauteskundeak » Ibarretxe EAJren "erreklamu hutsa" dela esan du Ziarretak\nIbarretxe EAJren "erreklamu hutsa" dela esan du Ziarretak\nArgitaratua honek egina: Prentsa Bulegoa data Urt 31, 2009 honetan: Hauteskundeak\nEusko Alkartasunak ekitaldia egin du gaur eguerdian Donostian, eta bozetara begira “proposamen zehatzak” egingo dituztela adierazi du.\nEusko Alkartasunako idazkari nagusi Unai Ziarretak Eusko Autonomia Erkidegoko lehendakari eta EAJko hautagai Juan Jose Ibarretxe izan du gaur hizpide, eguerdian Donostiako Kursaalen egindako agerraldian. Ibarretxe EAJren “erreklamu hutsa” dela esan du Ziarretak, eta “benetako aldaketa EAJ eta PSEren eskutik ez” dela etorriko nabarmendu. “Polarizazio hori iruzur hutsa da”. Horren aurrean, “proposamen zehatzak” egingo ditu EAk.\nEAko buruaren esanetan, jendea erakartzeko jarri dute berriz hautagai EAJko buruek; “izan ere Ortuzar, Urkullu eta Bilbaoren bideak jarraitzen direlako, alegia Josu Jon Imazen bidea”. EAJk subiranismoaren bideari muzin egiten diola iradoki du horrela Ziarretak.\nKrisiaz ere mintzatu da Ziarreta. “EAk bere programan proposamen zehatzak” bilduko dituela azaldu du: horien artean, Euskal Herriko aurrezki kutxek bat egitearen aldeko apustua, industriak ekonomian duen pisu erlatiboa mantentzea, ikerkuntza, berrikuntza eta formazioa bultzatuta.


Metak diskoetxea 2001. urtean jaio zen, Negu Gorriak taldeak eta Esan Ozenkik agur esan ondotik. Haren ondorengotzat jo daiteke Metak, lan talde bera baitzegoen proiektuaren atzean, Fermin Muguruza musikaria izan ezik, eta autogestioan eta independentzian oinarritutako jarrerari eutsi baitzion. Hortaz, Metak zigiluaren ibilbidea Esan Ozenkirenaren jarraipena izan zen arlo askotan. Esan Ozenkiren katalogoa kudeatzeaz gain, hura osatzen zuten abeslari eta taldeekin lanean jarraitu zuen (Anari, Lisabö, Ruper Ordorika, Jabier Muguruza...) eta proposamen berriak plazaratzeko apustua berretsi zuen (Kuraia, Inoren Ero Ni, Zura, The Solanos, Seiurte...). Andres Kamio Jitu-k hartu zuen Metaken ardura, hasieratik Kortatu eta Negu Gorriak taldeei eta Esan Ozenkiri lotutako gizonak.\nEsan Ozenkik Gora Herriak azpizigiluarekin egin bezala, atzerriko taldeen diskoak argitaratzeko, Alter Metak sortu zuen Irunen (Gipuzkoa) finkatutako diskoetxeak; 100% Collegues, Hechos Contra el Decoro, Nicholas Vroman... Baina Pil-Pil Sessions sailaren sorrerak ekarri zuen proposamenik berritzaileena. Musikarien arteko elkarlanak sustatzeko ekimen horretatik jaio ziren Anarik eta Pettik grabatutako lana (Anari ta Petti), Mikel Abrego bateria jotzailearen -gailü taldearena, Lisabören Izkiriaturik aurkituditudan gurak eta Sen taldeak Hendrik Roeverrekin (Del Tonos) egindako diskoa, besteak beste. Azkenik, Kontrakalean, Fermin Muguruzak gidatutako sailean, Sorkun (Kashbad taldeko abeslari ohia), Afrika (Etsaiak), Bad Sound System, M.A.K. eta Fermin Muguruzaren beraren diskoak argitaratu zituzten.\nInternetetik soinu artxiboak doan hartzeko ohitura zabaltzen eta musikaren industrian krisia eragiten hasi zen garaian jaio zen Metak, eta egoera berri horretara egokitzeko saioa egin zuen. Interneten bidez diskoak erosteko zerbitzua eskaintzen lehenengoetakoa izan zen. Haatik, horrek ez zuen gelditu diskoen salmentaren urteroko jaitsiera eta, arazo ekonomikoek bultzatuta, diskoetxea itxi egin behar izan zuten 2006. urtearen hasieran.


Sopelako Udala - Sopelako 2019-2023 Agintaldi-Planaren egoera eta kontuak ematea\nZu hemen zaude: Hasiera ENPLEGU ETA SUSTAPEN EKONOMIKOA Sopelako 2019-2023 Agintaldi-Planaren egoera eta kontuak ematea\nAzken eguneraketa: 2021eko maiatzaren 03a\nGogora dezagun Sopelako gobernu-taldeak 7 ardatz estrategikoren inguruan egituratu zuela bere udal-politika. Ardatz horiek 2019tik 2023ra bitartean garatu behar ziren eta udalerriko bizi-kalitatea hobetzeko 43 ekintza biltzen zituzten guztira, udalerriaren erronka eta aukera handiei erantzuten dietenak. Udal gisa landu zen mota honetako lehen plana izan zen.\nIazko otsailean, Udalak lau urteetako kudeaketa politikoaren zati handi bat "modu planifikatu, garden eta koherentean" jasotzen zuen dokumentua aurkeztu zuen. Lehentasunezko 43 jarduera, auzotarren aurrean konpromiso zehatz gisa hartzen zituenak eta udalaren ardurapekoak direnak.\nIbilbide-orri horren gainean ari da sortzen Sopelaren epe labur eta ertaineko etorkizuna eta garapenerako 7 ardatz estrategiko bultzatzen ari da: enpleguaren garapen ekonomiko eta soziala (10 ekintza), gizarte-kohesioa (9 ekintza), lurralde-garapen jasangarria (8 ekintza), kultura eta kirola (5 ekintza), mugikortasuna (3 ekintza), segurtasuna eta bizikidetza (4 ekintza) eta gobernantza (4 ekintza).\nKonpromiso zehatz horiek ezartzea funtsezkoa zen, gero 6 hilerik behin kontuak ematea errazteko. Oraingo honetan, Udalak dokumentu bat aurkeztu du, Sopelako 2019-2023ko Agintaldi-Planaren inguruko informazio eguneratua modu eskematikoan eta laburtuan jasotzen duena eta 2020ko abendura arte egindakoaren berri ematen duena, Sopelako herritarrekiko gardentasunaren eta komunikazioaren mesedetan. Ordura arte, 34 ekintza hasi dira, eta 9 hasi gabe daude.\nLehen ardatzeko (Garapen ekonomikoa eta enplegua) ekintzen artean, % 100ean jarri dira martxan aurreikusitako 10 ekintzetatik 8: 1.1. Surfaren industria eta turismo eko-osasungarria sustatzea. 1.3. Enplegurako eta berrikuntzarako diru-laguntzen programa. 1.4. Tokiko enplegu-planak. 1.5. Prestakuntza-programak eta kontrataziorako pizgarriak garatzea. 1.6. Enplegurako udal laguntza-zerbitzua sendotzea. 1.7. Ekintzaileentzako diru-laguntzen programa. 1.8. Ibilgailuen Azterketa Teknikoa egiteko estazio berri bat ezartzea. 1.9. Hornikuntzen merkatua eta baratzezaintzako eta frutagintzako produktuen salmenta ibiltaria sustatzea eta arautzea.\nBi ekintza ezin izan dira hasi: 1.2. Coworking-mintegi munizipal bat sortzea ekintzailetzari laguntzeko eta enpresa eta start-up berriak sortzeko, baina ezin izan da hasi Covid-19ak sortutako alarma sanitarioaren ondorioz. Eta 1.10. Pisu turistikoak erregularizatzea eta kontrolatzea.\n2. ardatzean (Gizarte-kohesioa), aurreikusitako 9 ekintzetatik 1 bertan behera geratu da eta 2 ez dira gauzatu; 3 % 100ean daude martxan, eta lehenengoa, 2.1. Sopelako gazteei eta familiei zuzendutako alokairuko etxebizitza babestuak sustatzea eta eraikitzea, eta eta 2.6. Iberre Institutua handitzen laguntzea, % 50eko aurrerapen-egoeran baitaude. Bien bitartean, 2.5. Etorkinen harrera eta gizarteratzea, erakunde eskudunekin lankidetzan, % 75ean dago martxan.\n2.2.a. Gune jakin batzuetan merkataritza-lokalak etxebizitza bihurtzeko aukera ematea, eta 2.9. Irisgarritasunari buruzko neurri eta laguntza pertsonalizatuak ezin izan dira oraindik abiarazi. 2.8. Belaunaldi-trukerako boluntariotza-programen bidez zahartze aktiboa sustatzea bertan behera utzi du COVID 19ak.\nHala ere, 2.3. ekintzak. Gizarte-partaidetza, berdintasuna eta aniztasuna sustatzea udalerrian, 2.4. Bideragarritasun-azterketa, Loiola sektorean eguneko zentro bat ezartzeko, eta 2.7. Sopela Solidario programa % 100ean dago martxan.\nHirugarren ardatzetik (Lurralde Garapen Iraunkorra), 8 ekintzetatik 3 % 25ean daude martxan: 3.1. Iraunkortasunaren aldeko apustua, 3.3. Hiri Antolamenduko Plan Orokorra eta 3.6. Bidegorrien sarea eta mugikortasun jasangarria hobetzea; beste 3 % 50eko egoera aurreratuan daude: 3.4. Edukiontzien uharteak sortzea, 3.7. Udalerriaren erdigunea eta 3.8. Udalerri osoko irisgarritasuna hobetzea. 3.2 ekintza. Iberrotako eremu degradatuak eta lurzoru kutsatuak berreskuratzea % 75ean egin da. Eta 3.5. Autokarabanen eremu bat sortzea ez dago hasita.\nLaugarren ardatzean (Kultura eta Kirola), aurreikusitako 5 ekintzetatik 3 % 25ean hasi dira: 4.1. Azpiegiturak eta espazio berriak hobetzea Urko kaleko 4.4. zenbakian. "Sopelab" kultura-gunea eta 4.5. Udalerriaren historiari buruzko ekitaldiak antolatzea.\nBosgarren ardatzetik – Mugikortasuna. Aurreikusitako 3 ekintzetatik, 5.1. Sopelbus zerbitzua hobetzea, udalerriaren kohesio handiagoa lortzeko, % 100ean amaitu da, 5.2 puntuan. Olabide eta Urdulizko Ospitalearen arteko zatia % 75an eta 5.3an dago martxan. Urdulizko sarbidearen aukeraren azterketa bultzatzea % 25ean hasita dago.\nSeigarren ardatzetik (Segurtasuna eta Bizikidetza), lehenengoa, 6.1. Puntu beltzak kentzea, eta bigarrena, 6.2. Telebistako zirkuitu itxiaren instalazioa udalerriko hainbat eremutan osatzea % 50ean dago martxan. Eta hirugarrena, 6.3. Herritarren segurtasunari buruzko kontzientziazio- eta sentsibilizazio-ekintzak, eta laugarrena, 6.4. Etxeko animaliak edukitzeari buruzko ordenantza eguneratzea, % 25ean garatuta.\nAzkenik, zazpigarren ardatzetik, Gobernantza, lau ekintzetatik 3 hasi dira, 7.2. Herritarren partaidetzarako atari bat eta 7.4. Garapen Iraunkorraren Helburuak eta 2030 Agenda ezartzea. % 25ean eta 7.3an daude martxan. Herritarren parte-hartzea udalerriko prozesu garrantzitsuetan txertatzea % 50ean dago.


Joane Somarriba, txirrindulari profesionala\n"Lortu dudanarekin, txirrindularitzan eman ditudan urte guzti hauek benetan merezi izan dute"\nJoane Somarriba (Sopela, 1972), emakumezkoen txirrindularitzako sinbolo bilakatu da. Kirolariz inguratuta hazi zen, bere aitak, osabak eta ahizpak urteak eman baitzituzten txirrindularitzan. Artean neskato bat besterik ez zela, Joanek familiaren ohiturari heltzea erabaki zuen, eta Estatu mailako proba ugaritan hartu zuen parte. 1991n hernia diskal baten ondorioz 18 hilabete errepideetatik kanpo igaro behar izan zituen, eta sendagileek, gainera, txirrindularitza uzteko gomendatu zioten. Joanek, ordea, uko egin zion hainbeste maite zuen kirola agurtzeari. Euskal Herrian gelditzeak hain panorama kaskarra eskaintzen ziola ikusirik, bere karrerako erabakirik gogorrena hartu zuen: Italiara joatea. Eta bete-betean asmatu zuen, Alfa Lum taldearekin fitxatu orduko hasi baitzen garaipenak eskuratzen. Bina Giro eta Tour irabazi ditu, gaur-gaurkoz oso txirrindulari gutxik lortu dutena. Emakume tinko eta konstante gisa definitzen du bere burua. Litekeena da horietxek izatea bere arrakastaren giltza.\n-Oso txirrindulari gutxik lortu dute zuk azken bi urteotan lortu duzuna. Nola baloratzen duzu hori guztia?\nOso ondo. Urte asko daramatzat txirrindularitzan, baina karrera profesionaleko azken urte hauek baino lehen ez dut gauza handirik lortu. Italiara joatean hasi nintzen garaipenak eskuratzen, eta hori oso garrantzitsua da, borrokatzen jarraitzeko indarra ematen didalako. Txirrindulari guztiok amesten dugu itzuli handi batekin, eta hori irabaztea oso garrantzitsua izan da niretzat.\nLasterketa edo itzuli bat prestatzen ari zarenean, ondo ibiltzea espero duzu, baina badakizu irabaztea oso zaila dela, jende asko ari garelako garaipena lortzeko prestatzen. Gainera, itzuli handi batek egun asko irauten ditu, eta edozer gerta daiteke. Fisikoki %100ean egon arren, egun batean edozer gauzagatik porrot egin eta dena gal dezakezu. Azken etapa amaitu arte, ezin duzu itzulia irabazi duzunik esan. Egunero atera behar zara, eta presioa handia izaten da. Edozein lasterketa irabaztea zaila da oso, gero eta lehiakortasun handiagoa dagoelako, eta hori asko nabari da.\n-Gogorra egin zitzaizun Italiara joateko erabakia hartzea.\nBai, ni beti hemen ibiltzen nintzen, Estatu mailan. Selekzio espainiarrarekin Giroan eta Tourrean ibilia nintzen, baina inoiz ez nuen etxetik kanpo denbora gehiegi eman. Erabaki hori hartu baino lehen denbora dezente ibili nintzen buruari bueltak ematen. Italiara joateko aukera aipatu zidatenean, hasieran ez nuen oso garbi ikusi, baina ezin nuen Italian talde on batean egotearen aukera galdu. Egia esan, oso ondo ibili nintzen.\n-Zer aportatu dizu Italiako egonaldiak?\nGauza asko. Hemen egiten nuena zaletasunagatik egiten nuen gehienbat, inoiz ez nuelako ezer lortzen. Ezin nuen nire lana zenik ere esan. Asko gustatzen zitzaidan egiten nuena, baina zaila egiten zitzaidan aurrera egitea. Baina Italiara joan nintzenean, han taldeak erabat desberdinak direla ikusi nuen. Beste ikuspegi bat daukate, txirrindularitza lanbide bat bezala ikusten dute, errespetu handia diote elkarri, eta, batik bat, asko laguntzen diote batak besteari. Lasterketa batzuetan beste batzuei laguntzen ibili behar duzu, baina beste batzuetan zuri laguntzen dizute. Helburuak banatu egiten dituzte, guztien artean, eta hori garrantzitsua da, ona delako aukerak txirrindulari guztiei ematea. Praktikoki ere asko ikasten da. Honako hau Italiara joan nintzenetik nire laugarren denboraldia da, eta tarte honetan asko aldatu da nire egoera.\n-Emakumezkoen txirrindularitza zure lorpenei esker atera da ilunpetik. Nola ikusten duzu egungo egoera?\nZaila da hemen talde bat sortzea. Iaz zurrumurru batzuk zabaldu ziren, Alfa Lumekin talde bat aterako zela esanez, baina azkenean bete gabe gelditzen diren promesak dira. Argi dago zaila dela babesle bat lortzea. Tour bat irabaztean edo garaipen garrantzitsuren bat lortzean, bero-beroan, beti esaten dut agian hemen korrika egin ahal izango nukeela. Oso ilusio polita da, baina oso zaila. Diru asko behar da, eta babesleak era bai. Gauzak aldatzen ez diren bitartean, Italian jarraituko dut.\n-Behintzat, aurtengo Tourra Bilbotik abiatzea lortu duzu.\nIzugarrizko ilusioa egin dit Tourra etxetik irteten ikusteak. Komentatu zidatenetik, ezin izan dut aurtengo Tourra burutik kendu. Egia esan, ezinhobea izan da niretzat: Bilbon prologoa irabazi, arratsaldean liderraren maillot horiarekin irten, eta Parisa horiz iritsi… Ezinhobea izan da. Amets bat.\n-Erreferente bihurtu zara atzetik datozen emakume txirrindularientzat. Zein aholku emango zenieke?\nArgi dago zaila dela hemen talde sendoak sortzea, baina nahiko nuke baten bat sortuko balitz. Hala ere, ikasketak edo lana ez uztea aholkatuko nuke. Txirrindularitzan zaletasunagatik ibili nahi badute, aurrera. Beti dago federazioarekin edo selekzioarekin kanpoan parte hartzeko aukera, eta ondo ibiliz gero beti izango dute aurrera egiteko bideren bat. Aurtengo Tourrean hemengo txirrindulari asko ibili dira, Bilbotik ateratzearen kontu horrekin jende asko animatu delako, eta hori oso ona da Estatuko emakumezkoen txirrindularitzarako.\n-Ez al zaitu beldurtzen zu erretiratu ostean emakumezkoen txirrindularitzak behera egin eta berriz ere ostrazismora itzultzeak?\nEz dut uste behera egingo duenik, zeren egia esan Espainian txirrindularitzak ez du oso maila ona. Neska batzuek oso etorkizun ona dute, baina lana egin behar dute. Garrantzitsuena pixkanaka gorantz joatea da. Ez dugu behera egitearen edo okerrago egotearen zain egon behar, alderantziz. Nik uste dut federazio euskaldun eta espainiarreko jendeak ikusi behar duela neska hauek kanpora atera behar dutela maila hartu eta esperientzia lortzeko. Txirrindularitzan hemen ibiltzen, ezinezkoa da atzerritarren maila lortzea. Hor laguntza behar da. Eta, batez ere, emakumezkoen txirrindularitzaren aldeko apustua egingo duten babesleak behar dira.\n-Denboraldi batean oso une latzak igaro zenituen zure lesioak zirela-eta. Zerorrek esana da txirrindularitza oso kirol gogorra dela, eta are gehiago beharrezko laguntzak jasotzen ez baldin badira. Merezi izan al dute sakrifizioz betetako urte hauek guztiek?\nLortu dudan guztiak erabat konpentsatu ditu txirrindularitzan daramatzadan urteak. Garrantzi handia du lau itzuli lortzeak. Kirolari guztiok garaipenak lortzeko prestatzen gara, horren alde borrokatzen gara. Zorte handia izan dut hau guztia lortu izanagatik. Milaka kirolari izango dira nire egoera berean, guztia ematen eta asko sakrifikatzen, eta hala ere garaipenik lortzen ez dutenak. Baina nire kasuan, sakrifizioak konpentsatu egin nau. Itzalean hainbeste urte igaro ondoren, oso harro nago lau itzuli hauekin.\n-Gero eta gertuago daukagun Mundiala amaitu ostean erabakiko omen duzu txirrindularitzarekin jarraitu edo ez. Nola ikusten duzu etorkizuna?\nNahiko buru-belarri nabil Mundialarekin, aurtengo denboraldiko nire bigarren helburua delako, eta ondo aritzea gustatuko litzaidake. Ezin dut aukera hau galdu. Erlojuzkontrakoa 13an izango da, eta horretan baino ez daukat burua. Mundiala bukatutakoan, orduan ikusiko dut zer egin. Nire senarrak (Ramón González Arrieta) aurten utziko du txirrindularitza, eta hori oso ondo etorriko zait, lagundu egingo didalako. Ikusiko dugu geroan zer egin.\n-Ba al da lortzeke gelditzen zaizun ezer?\nEz, ez dut besterik. Beharbada Mundialaren ilusioa, orain arte sekula ez dudalako ondo amaitu, eta oraingoan ondo ibili nahiko nuke. Hori izango litzateke garrantzitsuena, baina ez daukat irabazi beharraren presiorik ere. Ez dut pentsatzen: "lortzen ez baldin badut, akabo". Alderantziz. Pozik nago egin dudanarekin, eta Mundialean ezer lortzen baldin badut, ba hobeto.\n-Batzuek Miguel Indurainekin konparatzen zaituzte; beraz, historia egin duzula esan liteke.\nEgia da gauza garrantzitsuak lortu ditudala, baina ezin dut nire burua Miguelekin konparatu. Berak bost Tour dauzka, eta nik oraingoz bi, eta ez dut uste askoz gehiagotan egongo naizenik. Egia esan, ez nuke nire burua berarekin alderatuko.


Txirritola euskara elkartea eta herriko sagardogileak izan dira gaur protagonista Aramaion - Aramaio - Goiena.eus\nTxirritola euskara elkartea eta herriko sagardogileak izan dira gaur protagonista Aramaion\nLarraitz Zeberio Lekuona 2015-09-27 17:11\nHamabi urtean Sagardo Eguna antolatu duen Txirritola elkarteko ordezkariek egin dute txotx irekiera gaurko Sagardo Egunean. Ondotik, etxeko sagardoa eskaini dute herriko hamahiru sagardogilek.\nEtapa berri batean atarian den Txirritola euskara elkartea omendu dute gaur Aramaioko Sagardo Egunean. Hamabi urtean antolatu dute Sagardo Eguna, eta aurten Udalak hartu dute lekukoa Lagun Artean dantza taldearen, Trikikalejira trikitixa taldearen eta herriko sagardogileen laguntzarekin.\nEguerdian egin dute txotx irekiera Txirritolakoek. Pozik eta hunkituta hartu dute omenaldia. Hausnarketa prozesu sakona egin dute eta aurrerantzean beste ekimen batzuetan ipiniko dute indarra. Eta eskertuta daude Sagardo Egunaren antolakuntza laga izan arren festa aurrera egin duelako.\nHerriko hamahiru sagardogile izan dira gaurko Sagardo Egunean, eta herritarrek gustura dastatu dute herriko sagardoa. Manex Agirre bertsolari aramaiorrak bertsotan esan du: "Sagardoa da Aramaioren zati txiki bat likido forman emana".\nSagardogileek ipini dute sagardoa, musika ipini dute herriko trikitilariek eta taloak prestatu dituzte herriko dantza taldekoak. Gaurko festa egon da baita ere zer ikusi. Sagarra nola xehatzen den ikusi dute herritarrek, eta baita ere lehen muztio nola ateratzen den.\nEta behin sagardogileekin elkartuta ezin sagardo berriaren inguruko galdera egin barik utzi. Aurreratu digute oso baldintza onak izan dituztela aurten sagar uzta egiteko. Sagardo berria kalitatezkoa izateko baldintza oso onak, alegia.


Astindu barriak emon ditue Audience gernikarrek laugarren lanean - bizkaie.biz\nAstindu barriak emon ditue Audience gernikarrek laugarren lanean\nSaioa Torre Gereketa\t2009-11-26 14:54 Musikea\nOrain arteko diskoen izenburu guztiek egiten deutse erreferentzia barruan entzuleak topauko dabenari eta, oraingoan be -'A shake in calm water'-, holan dala autortu dabe taldekideek. 'Betiko bidetik jo dogu baina astindu barriak emon deutsaguz, perkusino gehiago sartu dogu, musika-tresna barriak dagoz eta beste estilo batzuen -tangoa, latindar musikea...- eragina be igarten da'.\nAurreko hiru diskoen ibilbidea atzean itxi eta Audience gernikarrek gaur aurkeztu dauen 'A shake in calm water' lanak inflexino puntua ezarri dau taldearen historian, batez be diskoa grabetako erabilitako prozesuari jagokonez. 'Hirugarren diskoko birea egiten gengozala sortutako kanta barriakaz maketa bat grabau genduan, gerora disko honetan batu diran lanakaz, hain zuzen be', azaldu dau Gaizka Insunzak (ahotsa, gitarrea, saxofoia eta pianoa). Beragaz batera, gainontzeko taldekideak be egon dira: Andoni Lauzirika (bajua), Mikel Sagarna (bateria), Hanot Mintegia (ahotsa, gitarrea eta tronpetea), Gaizka Insunza (Ahotsa, gitarrea, saxofoia eta pianoa) eta Ager Insunza (ahotsa, gitarrea, bibolina, pianoa eta Pedal Steel gitarrea).\nAmeriketako Estadu Batuetako country ikutua igarten jake kanta barriei eta, ganera, ingelesez dagoz, 'bat eta erdi izan ezik, horreek euskeraz baitagoz', dino Mintegiak. Horretan be, bide bat zabaldu dabela autortu dabe taldekideek eta ez dabe baztertzen aurrerantzean kanta gehiago euskeraz aurkeztera.\n'Disko honen barrikuntza nabarmenena prozesuan jarritako esfortzua da. Lehenengo eta behin, kantak sortu barri baino ez egozanean, maketea grabau genduan. Ondorengo erabagietan, azpimarratzekoa da identidade edo nortasun erabagiak hartu izana'. Azalpen hori emon dau Ager Mintegiak diskoa Bidehuts zigiluagaz atarateko hartutako erabagiaren ganean. Bide batez, taldearen inguruan dagozan kolaboratzaileen jarduna eskertu dau, 'diseinatzaileak, irudi eta soinu teknikariak... Horreekaz guztiakaz epe luzerako hartuemonak topetan doguz'. Diskoa aurkezteaz ganera, bideoklipa be erakutsi dabe gaur.\nOrain arteko diskoen izenburu guztiek egiten deutse erreferentzia barruan entzuleak topauko dabenari eta, oraingoan be, holan dala autortu dabe taldekideek. 'Betiko bidetik jo dogu baina astindu barriak emon deutsaguz, perkusino gehiago sartu dogu, musika-tresna barriak dagoz eta beste estilo batzuen -tangoa, latindar musikea...- eragina be igarten da', azaldu dau Mintegiak. Horrezaz ganera, grabazinoari jagokonez, 'grabazino analogikoa egin dogu eta zuzenean grabautako sesinoak be entzun daitekez, kantei naturaltasuna emoteko helburuagaz', esan dau Gaizka Insunzak.\nLan barriaren aurkezpen-kontzertua Gernikako Lizeo Antzokian izango da abenduaren 11n 20:30ean.\nIa miloe bat euro arte eszenikoak eta musikea laguntzeko\nKasete interaktibo eta guzti dator Kai Nakai\nRunba doinuak heldu dira Durangoko Azokara\nEñaut Elorrietaren kontzertu berezia, Euskerearen Egunean\nBilboko Musika Bandeak Gernika ardatz dauen obra bat estreinauko dau\n'Hilak' da Kerobiaren disko barria\nKorrontzi Aita Mari erreskate-ontziari laguntzeko ongintzazko lana egiten dabil\nDelirium Tremens disko barria atontzen dabil, 30 urteren ostean\nMendia eta musikea bat eginda, Bilboko Ondare Aretoan\nXabi Aburruzagak 'Aurrez Aurre' diskoa aurkeztu dau Bilbon\nSilitia taldeak irabazi dau Gaztearen 30. Maketa Lehiaketea\nDupla bikoteak 'Nahieran' diskoa dakar\nMcOnak: hamar urte, hamar kantu eta disko barria\nTxistua eta orkestra sinfonikoa buztartu ditu 'Gutizia' diskoak\n'Amestutako lurraldea', Bastardix nafarren lan barria plazan


Hasiera - Hartu Hitza Irun\n5 Abe 2018\n3 Abe 2018\n2 Abe 2018\nHARTU HITZA nortasun eta pentsaera desberdineko irundarrak batzen dituen elkarte bat da. Bere jatorria, 2016an 300 irundar esanguratsuk sinatu zuten erabakitzeko eskubidearen aldeko adierazpena da.\nDenok dugu gure iritzia, denok badugu zer esaterik.\nAskatasun osoz hitz egiteko garaia da; eta herria izan dadin protagonista.\nBere nortasuna daukan herri bat gara. Eskubidea daukagu, eta merezi dugu gure etorkizuna erabaki ahal izatea.\nKonponbiderik onena, partaidetza zabalarekin eta eztabaida demokratiko baten ondoren datorrena da, gehiengoa asetzen duena\nIrundarrak piztu eta ilusionatu nahi ditugu\nAnimatu eta parte hartu ibilbide interesgarri honetan


Egoitza – IX JORNADAS DE OBSERVATORIOS DE EMPLEO UNIVERSITARIO\nBilboko planoa (pdf ,2,03 Mb)\nKokapena Google Maps-en ikusi\nAretoa: Pio Baroja\nKokapena: bigarren solairua\nTokia: 161 pertsona\nHurbilen dagoen geltokia Moyua (Ercilla-Guggenheim irteera) da. Bertatik Elcano kaletik joan behar da itsasadar aldera (Abandoibarrarantz), Gobernuaren Ordezkariordetzaren eraikina ezkerretara utzita. Euskadi biribilgunean Ramón Rubial kalera joan, Bizkaia Aretora heltzeko. Ibilbidea 10 minutukoa da gutxi gorabehera.\nMetroan oinez nola heldu erakusten duen mapa\nMetro Bilbao-ren web orria\nHurbilen dagoen geltokia Guggenheim da: Bizkaia Aretoaren pare-parean dago. Ibilbidea minutu batekoa da gutxi gorabehera.\nTranbiatik oinez nola heldu erakusten duen mapa\nBilboko tranbiaren web orria\nHurbilen dagoen aparkalekua Euskadi Plazako Parking-a da. Sarrera Ramón Rubial kalean dago. Ibilbidea minutu batekoa da gutxi gorabehera .\nAparkalekutik oinez nola heldu erakusten duen mapa\nBilbobus: 1, 10, 13 eta 18 lineak Arte Ederretako Museoaren Plazan eta Deusto zubian gelditzen dira (ibilbidea 6 minutukoa da gutxi gorabehera geltoki batetik zein bestetik). 13, 27, 38 eta 48 lineak Rekalde Zumarkalean gelditzen dira (ibilbidea 8 minutukoa da gutxi gorabehera). 11 eta 71 lineak Deustuko unibertsitatean gelditzen dira (kasu honetan itsasadarra gurutzatu behar da Pedro Arrupe zaldainetik eta ibilbidea 5 minutukoa da gutxi gorabehera).\nBizkaibus: A2153, A2314, A2322, A3225, A3411, A3516, A3517, A3518, A3527 lineak Museoaren Plazan gelditzen dira (ibilbidea 6 minutukoa da gutxi gorabehera), A3247 eta A3414 lineak Rekalde Zumarkalean gelditzen dira (ibilbidea 8 minutukoa da gutxi gorabehera) eta A3223 linea Deustuko unibertsitatean gelditzen da (kasu honetan itsasadarra gurutzatu behar da Pedro Arrupe zaldainetik eta ibilbidea 5 minutukoa da gutxi gorabehera).\nBilbobusen web orria\nBizkaibusen web orria\nMuseoaren Plazako geltokitik oinez nola heldu erakusten duen mapa\nDeustuko zubiko geltokitik oinez nola heldu erakusten duen mapa\nRekalde Zumarkaleko geltokitik oinez nola heldu erakusten duen mapa\nDeustuko unibertsitateko geltokitik oinez nola heldu erakusten duen mapa\nRenfe: Abandoko geltokitik (Iparraldeko geltokia ere deitzen diote) zuzenean metroa har daiteke (Plentziarako nasatik edozein metro hartu) eta bertatik oso hurbil tranbiaren Abando geltokia dago (Basurtorantz doana hartu). Geltoki honetatik Bizkaia Aretora oinez joatekotan ibilbideak 20 minutu pasatxo iraungo luke.\nIparraldeko geltokitik oinez nola heldu erakusten duen mapa\nRenferen web orria\nEuskoTren: Atxuriko geltokiak tranbiarekin lotura dauka. Geltoki honetatik Bizkaia Aretora oinez joan nahi bada, ibilbidea ordu erdikoa da gutxi gorabehera.\nAtxuriko geltokitik oinez nola heldu erakusten duen mapa\nEuskoTrenen web orria\nFEVE: Concordia geltokia (Santanderreko geltokia ere deitzen diote) Abandoko geltokiaren parean da, beraz, bertatik Bizkaia Aretora heltzeko dagoeneko aipatu diren bideak erabil daitezke.\nFEVEren web orria\nTermibusetik Bizkaia Aretora oinez joan daiteke 20 bat minututan edo tranbia har daiteke San Mameseko geltokian (Atxurirantz).\nTermibusetik oinez nola heldu erakusten duen mapa\nTermibusen web orria\nAireportutik Bilbora joateko Bizkaibusen A3247 linea har daiteke, taxiz joan daiteke edo auto bat alokatu daiteke.\nAireportuaren web orria